cyanic-selkie/wikianc huggingface dataset:
യോങ്കേഴ്സ്
മുനിസിപ്പൽ സർക്കാർ ഭരണകേന്ദ്രം സ്ഥിതിചെയ്യുന്ന ഗെറ്റി സ്ക്വയർ എന്നറിയപ്പെടുന്ന പ്ലാസയിലാണ് യോങ്കേഴ്‌സ് നഗരകേന്ദ്രം. നഗരകേന്ദ്രമേഖലയിൽ കാര്യമായ പ്രാദേശിക വ്യവസായങ്ങൾ ലാഭേച്ഛയില്ലാതെ പ്രവർത്തിക്കുന്നതു കൂടാതെ, യോങ്കേഴ്സിന്റെയും വടക്കുപടിഞ്ഞാറൻ ബ്രോൻ‌ക്സിന്റെയും പ്രധാന ചില്ലറ കേന്ദ്രമായും വർ‌ത്തിക്കുന്നു.
ആദ്യകാലം
നിലവിലെ മാൻഹട്ടൻ-ബ്രോങ്ക്സ് അതിർത്തിയിലെ മാർബിൾ ഹില്ലിൽനിന്ന് വടക്കോട്ട് 12 മൈലും (19 കിലോമീറ്റർ), ഹഡ്‌സൺ നദി മുതൽ കിഴക്കോട്ട് ബ്രോങ്ക്സ് നദി വരെയുമായി വ്യാപിച്ചു കിടന്നിരുന്ന 24,000 ഏക്കർ (97 ചതുരശ്ര കിലോമീറ്റർ) വിസ്തൃതിയുള്ള കോലൻ ഡോങ്ക് എന്നറിയപ്പെട്ടിരുന്ന ഭൂദാനത്തിന്റെ ഭാഗമായിരുന്നു നഗരം പണിതുയർത്തിയ ഭൂമി. 1645 ജൂലൈയിൽ, ഈ പ്രദേശം കോലൻ ഡോങ്കിന്റെ രക്ഷാധികാരിയായ അഡ്രിയാൻ വാൻ ഡെർ ഡോങ്കിന് നൽകപ്പെട്ടിരുന്നു. വാൻ ഡെർ ഡോങ്കിനെ പ്രാദേശികമായി ജോങ്കീർ അല്ലെങ്കിൽ ജോങ്കർ എന്നാണ് വിളിച്ചിരുന്നത് (പദശാസ്ത്രപരമായി, "യംഗ് ജന്റിൽമാൻ," പഴയ ഡച്ചിലെ ജോങ് (യുവ), ഹീർ ("പ്രഭു"); ഫലത്തിൽ, "എസ്ക്വയർ"), ഈ വാക്കിൽ നിന്ന് " യോങ്കേഴ്സ് "നേരിട്ട് ഉരുത്തിരിഞ്ഞതാണ്. ഇപ്പോൾ 'സോ മിൽ നദി' എന്നറിയപ്പെടുന്ന നെപ്പർഹാൻ ക്രീക്ക് ഹഡ്‌സൺ നദിയുമായി ചേരുന്ന സ്ഥലത്തിനടുത്ത് വാൻ ഡെർ ഡോങ്ക് ഒരു തടിമിൽ നിർമ്മിച്ചു. ഇന്ത്യൻ വർഗ്ഗക്കാരുമായി നടന്ന പീച്ച് യുദ്ധത്തിൽ വാൻ ഡെർ ഡോങ്ക് കൊല്ലപ്പെട്ടു. ഭാര്യ മേരി ഡൌഗ്ട്ടി ബന്ദിയാക്കപ്പെടുകയും പിന്നീട് മോചനദ്രവ്യം നൽകി വിട്ടയക്കപ്പെടുകയും ചെയ്തു.
വാൻ ഡെർ ഡോങ്കിന്റെ മില്ലിന് സമീപം ഇന്ന് ഒരു മ്യൂസിയമായും ചരിത്രരേഖാശേഖരണ കേന്ദ്രമായും പ്രവർത്തിക്കുന്ന കൊളോണിയൽ കാലഘട്ടത്തിലെ മാടമ്പി ഭവനമായ ഫിലിപ്സ് മാനർ ഹാൾ സ്ഥിതിചെയ്യുന്നു. ഇവിടം അമേരിക്കൻ വിപ്ലവത്തിന് മുമ്പുള്ള ജീവിതത്തെക്കുറിച്ച് നിരവധി കാഴ്ചകൾ വാഗ്ദാനം ചെയ്യുന്നു. 1682 ൽ ഫ്രെഡറിക് ഫിലിപ്സും ഭാര്യ മാർഗരറ്റ് ഹാർഡൻബ്രൂക്കും ചേർന്നാണ് പിൽക്കാലത്ത് വലുതാക്കിയ ഇതിന്റെ യഥാർത്ഥ ഘടന നിർമ്മിച്ചത്. മരണസമയത്ത് ഒരു വലിയ എസ്റ്റേറ്റ് സ്വന്തമായുണ്ടായിരുന്നു ഫ്രെഡറിക് ഒരു ധനികനായ ഡച്ചുകാരനായിരുന്നു. ഈ എസ്റ്റേറ്റ് ആധുനിക നഗരമായ യോങ്കേഴ്സിനെയും മറ്റ് നിരവധി ഹഡ്സൺ റിവർ ടൌണുകളെയും ഉൾക്കൊള്ളുന്നു. അമേരിക്കൻ വിപ്ലവകാലത്ത് ബ്രിട്ടീഷ് കിരീടത്തോട് കൂറുണ്ടായിരുന്ന ഒരു പ്രമുഖ ലോയലിസ്റ്റായിരുന്ന ഫിലിപ്സിന്റെ ചെറുമകനായ ഫ്രെഡറിക് ഫിലിപ്സ് മൂന്നാമൻ, അദ്ദേഹത്തിന്റെ രാഷ്ട്രീയ ചായ്‌വ് കാരണം ഇംഗ്ലണ്ടിലേക്ക് പലായനം ചെയ്യാൻ നിർബന്ധിതനായി. ഫിലിപ്സ് കുടുംബത്തിന്റെ ഭൂമി മുഴുവൻ സർക്കാർ കണ്ടുകെട്ടുകയം വിൽപ്പന നടത്തുകയും ചെയ്തു.
പത്തൊൻപതാം നൂറ്റാണ്ട്
ആദ്യത്തെ 200 വർഷക്കാലം, സജീവമായ ഒരു നദീതടപ്രദേശമുള്ള ഒരു ചെറിയ കാർഷിക നഗരമായിരുന്നു യോങ്കേഴ്‌സ്. യോങ്കേഴ്സിന്റെ പിൽക്കാല വളർച്ച പ്രധാനമായും ക്രമേണ വളരുന്ന വ്യവസായങ്ങളെ ആശ്രയിച്ചായിരുന്നു. 1853-ൽ എലിഷാ ഓട്ടിസ് ആദ്യത്തെ സുരക്ഷാ എലിവേറ്റർ കണ്ടുപിടിക്കുകയും ഇപ്പോഴത്തെ വാർക്ക് സ്ട്രീറ്റിന് സമീപം ഹഡ്സന്റെ തീരത്ത് ലോകത്തിലെ ആദ്യത്തെ എലിവേറ്റർ ഫാക്ടറിയായ ഓട്ടിസ് എലിവേറ്റർ കമ്പനി ആരംഭിക്കുകയും ചെയ്തു. 1880 കളിൽ ഇത് നഗരത്തിലെ വലിയ ഭാഗങ്ങളിലേക്ക് (ഇപ്പോൾ യോങ്കേഴ്‌സ് പബ്ലിക് ലൈബ്രറി) മാറ്റിസ്ഥാപിച്ചു. അതേ സമയത്തുതന്നെ, അലക്സാണ്ടർ സ്മിത്ത് ആൻഡ് സൺസ് കാർപെറ്റ് കമ്പനി (സാ മിൽ റിവർ വാലിയിലെ) 45 കെട്ടിടങ്ങളും 800 തറികളും 4,000 ത്തിലധികം തൊഴിലാളികളുമായി പ്രദേശത്തു വ്യാപിക്കുകയും ഇത് ലോകത്തെ പരവതാനി ഉൽപാദിപ്പിക്കുന്ന ആദ്യകാലത്തെ പ്രധാന കേന്ദ്രങ്ങളിലൊന്നായി അറിയപ്പെടുകയും ചെയ്തു.
1854-ൽ യോങ്കേഴ്‌സ് പട്ടണത്തിന്റെ വടക്കൻ ഭാഗത്തുള്ള ഒരു ഗ്രാമമായും 1872-ൽ ഒരു നഗരമായും ഈ സമൂഹത്തെ ഉൾപ്പെടുത്തി. 1874-ൽ കിംഗ്സ്ബ്രിഡ്ജ്, റിവർഡേൽ എന്നിവയുൾപ്പെടെയുള്ള പട്ടണത്തിന്റെ തെക്കൻ ഭാഗങ്ങളെ ന്യൂയോർക്ക് നഗരം ദി ബ്രോങ്ക്സ് ആയി കൂട്ടിച്ചേർത്തു. 1898-ൽ യോങ്കേഴ്‌സ് (ബ്രൂക്ലിൻ, ക്വീൻസ്, സ്റ്റാറ്റൻ ഐലന്റ് എന്നിവയോടൊപ്പം) ന്യൂയോർക്ക് നഗരത്തിന്റെ ഭാഗമാകാൻ ആഗ്രഹിക്കുന്നുണ്ടോ എന്ന് നിർണ്ണയിക്കാനായി ഒരു ജനഹിതപരിശോധനയിൽ വോട്ട് ചെയ്തു. ഫലങ്ങൾ‌ മറ്റെവിടെയും അനുകൂലമായിരുന്നപ്പോൾ, ജനഹിത പ്രകാരം യോങ്കേഴ്‌സിലും അയൽ‌പ്രദേശമായ മൌണ്ട് വെർ‌ണനിലും പ്രതികൂലം ആയിരിക്കുകയും ഈ രണ്ട് മേഖലകളും ഏകീകൃത നഗരത്തിൽ ഉൾപ്പെടുത്തപ്പെടാതെ, സ്വതന്ത്രമായി തുടരുകയും ചെയ്തു. എന്നിരുന്നാലും, ചില നിവാസികൾ ന്യൂയോർക്ക് നഗര അതിർത്തിയിലെ അതിന്റെ സ്ഥാനം, നഗര സ്വഭാവം, ലയന വോട്ടുകളിലെ പരാജയം എന്നിവ സുചിപ്പിച്ചുകൊണ്ട് നഗരത്തെ "സിക്സ്ത് ബറോ" എന്ന് വിളിക്കുന്നു.
അമേരിക്കൻ ആഭ്യന്തരയുദ്ധകാലത്ത് 254 യോങ്കേഴ്‌സ് നിവാസികൾ കരസേനയിലും നാവികസേനയിലും ചേർന്നു. അവർ പ്രാഥമികമായി നാല് വ്യത്യസ്ത റെജിമെന്റുകളിൽ ചേർന്നു. ആറാമത് ന്യൂയോർക്ക് ഹെവി ആർട്ടിലറി, അഞ്ചാമത് ന്യൂയോർക്ക് വൊളന്റിയർ ഇൻഫൻട്രി, 17-ാമത് ന്യൂയോർക്ക് വോളന്റിയർമാർ, 15-ാമത് NY നാഷണൽ ഗാർഡ് എന്നിവ ഇതിൽ ഉൾപ്പെടുന്നു. ന്യൂയോർക്ക് സിറ്റി ഡ്രാഫ്റ്റ് ലഹളയ്ക്കിടെ, യോങ്കേഴ്‌സ് നഗരം ഹോം ഗാർഡുകൾ രൂപീകരിച്ചു. ന്യൂയോർക്ക് സിറ്റിയിൽ നിന്ന് പടരുമെന്ന് ഭയന്നിരുന്ന കലാപത്തിൽനിന്ന് യോങ്കേഴ്‌സ് നഗരത്തെ സംരക്ഷിക്കുന്നതിനാണ് കോൺസ്റ്റബിൾമാരുടെ ഈ സേന രൂപീകരിച്ചത്. കലാപം ഭാഗ്യവശാൽ യോങ്കേഴ്‌സ് നിവാസികൾക്ക് ഒരിക്കലും ബാധിച്ചില്ല. ആഭ്യന്തരയുദ്ധത്തിൽ പതിനേഴ് യോങ്കേഴ്‌സ് നിവാസികൾ കൊല്ലപ്പെട്ടിരുന്നു.
ന്യൂയോർക്ക് നഗരവും നോർത്തേൺ റെയിൽ‌വേ കമ്പനിയും (പിന്നീട് ന്യൂയോർക്ക് സെൻ‌ട്രൽ റെയിൽ‌റോഡ്) യോങ്കേഴ്‌സിനെ മാൻ‌ഹട്ടനുമായി 1888 ൽ ബന്ധിപ്പിച്ചു. ഗെറ്റി സ്ക്വയറിലേക്ക് മൂന്ന് മൈൽ ദൂരത്തിലൂള്ള ഒരു ഊടുവഴി 1943 വരെ നിലനിന്നിരുന്നു.
ഒരു ഉൽ‌പാദന കേന്ദ്രം എന്നതിനപ്പുറം, അമേരിക്കൻ ഐക്യനാടുകളിലെ വിനോദ വ്യവസായത്തെ വികസിപ്പിക്കുന്നതിലും യോങ്കേഴ്സ് ഒരു പ്രധാന പങ്ക് വഹിച്ചു. 1888-ൽ സ്കോട്ടിഷ് വംശജനായ ജോൺ റീഡ് അമേരിക്കയിൽ ആദ്യത്തെ ഗോൾഫ് കോഴ്‌സായി സെന്റ് ആൻഡ്രൂസ് ഗോൾഫ് ക്ലബ് യോങ്കേഴ്‌സിൽ സ്ഥാപിച്ചു.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
നോസോകോംഫോബിയ
ആശുപത്രികളോടുള്ള അമിതമായ ഭയമാണ് നോസോകോംഫോബിയ (no-so-comb-phobia).
ന്യൂയോർക്ക് യൂണിവേഴ്‌സിറ്റി മെഡിക്കൽ സെന്ററിലെ ഡോക്ടറും അസോസിയേറ്റ് പ്രൊഫസറുമായ മാർക്ക് സീഗൽ പറയുന്നു, “ഒരു ആശുപത്രിവാസത്തെക്കുറിച്ച് പലർക്കും ഭയം തോന്നുന്നതെന്തുകൊണ്ടെന്ന് ഇത് തികച്ചും മനസ്സിലാക്കാവുന്നതേയുള്ളൂ,” .“നിങ്ങളുടെ ജീവിതത്തിന്റെ നിയന്ത്രണം ഒരു ആശുപത്രിയിൽ പ്രവേശിപ്പിക്കുന്നതുവരെ മാത്രമേ നിങ്ങൾക്കുള്ളൂ" എന്നതിനാലാണ് ഈ ഭയം. യുഎസ് പ്രസിഡന്റ് റിച്ചാർഡ് നിക്സൺ ആശുപത്രികളെ ഭയപ്പെടുന്നതായി അറിയപ്പെട്ടിരുന്നു.   "ഞാൻ ആശുപത്രിയിൽ പോയാൽ ഒരിക്കലും ജീവനോടെ പുറത്തുവരില്ല" എന്ന് 1974 ൽ രക്തം കട്ടപിടിച്ചതിന് ചികിത്സ നിരസിച്ചതിനെ തുടർന്ന് അദ്ദേഹം പറഞ്ഞിരുന്നുവത്രേ.
ഗ്രീക്ക് νοσοκομεῖον (നോസോകോമിയോൺ), "ഹോസ്പിറ്റൽ", φόβος (ഫോബോസ്), "ഭയം" എന്നിവയിൽ നിന്നാണ് നോസോകോംഫോബിയ എന്ന വാക്കിന്റെ രൂപീകരണം.
അവലംബം
വർഗ്ഗം:ഫോബിയ
കുപ്പിമൂക്കൻ ഡോൾഫിൻ
മൂന്നിനം കുപ്പിമൂക്കൻ ഡോൾഫിനുകൾ ആണുള്ളത്. അതിൽ ഇൻഡോ-പസിഫിക് കുപ്പിമൂക്കൻ ഡോൾഫിൻ (Tursiops aduncus) ആണ് കേരളതീരത്ത് കൂടുതൽ കാണപ്പെടുന്നത്. എങ്കിലും കുപ്പിമൂക്കൻ ഡോൾഫിൻ (Tursiops truncatus) എന്ന ഈ ഇനവും അപൂർവ്വമായി കാണപ്പെടുന്നു.
ഇരുണ്ട ചാരനിറമാണെങ്കിലും ഇതിന്റെ നിറത്തിനു വ്യത്യാസം വരാം. ആഴമുള്ള ഒരു കൊത ഇതിന്റെ കൊക്കിനെ വേർതിരിക്കുന്നു. കൊക്ക് ചെറുതും സവിശേഷാകൃതിയുള്ളതുമാണ്. മുതുകില് ചിറകും മറ്റു ശരീരഭാഗങ്ങളേക്കാൾ ഇരുണ്ട നിറത്തിലുള്ളവയാണ്.തുഴകൾ വണ്ണം കുറഞ്ഞതും ഏറെക്കുറെ നീളമുള്ളതുമാണ്‌.
പെരുമാറ്റം
സൗഹൃദം പ്രകടിപ്പിക്കുന്ന ഡോൾഫിനാണിത്‌. മൽസ്യബന്ധന ബോട്ടുകളോട് ചേർന്ന് നീന്തുന്ന ഇവ ഇത് മീൻകൂട്ടങ്ങളെ വലയിലേക്ക് ഓടിച്ചുവിട്ടു മീൻപിടിത്തക്കാരെ സഹായിക്കുന്നതായി പറയപ്പെടുന്നു. വെള്ളത്തിന് മുകളിൽ വരുമ്പോൾ ചുണ്ടിനു പകരം നെറ്റിയാണ് പുറത്തു കാട്ടാറുള്ളത്.
വലിപ്പം
ശരീരത്തിൻറെ മൊത്തനീളം 1.9 -3.9 മീറ്റർ. തൂക്കം 90 -150 കിലോഗ്രാം.
ആവാസം
ഉഷ്ണമേഖലയിലെ സമുദ്രങ്ങളിൽ കരയോട് അകന്നുകഴിയുന്ന സ്പീഷിസാണിത്. കിഴക്കും പടിഞ്ഞാറും തീരങ്ങളിൽ ഇവയെ കാണാം. കേരളം, ആന്ധ്രാപ്രദേശ്, തമിഴ്നാട്, പശ്ചിമ ബംഗാൾ എന്നിവയുടെ തീരത്തോട് ചേർന്ന് കാണപ്പെട്ടിട്ടുണ്ട്
നിലനില്പിനുള്ള ഭീക്ഷണി
ആവാസനാശം, മൽസ്യബന്ധനം
പുറത്തേക്കുള്ള കണ്ണികൾ
വർഗ്ഗം:ഡോൾഫിനുകൾ വർഗ്ഗം:ഇന്ത്യൻ മഹാസമുദ്രത്തിലെ ജന്തുജാലം വർഗ്ഗം:കേരളത്തിലെ സസ്തനികൾ
കാലൻകോഴി
മൂങ്ങകളുടെ(Owl) വർഗ്ഗത്തില്പെടുന്ന ഒരു പക്ഷിയാണ് കാലൻ‍കോഴി. തച്ചൻ കോഴി, നെടിലാൻ എന്നും അറിയപ്പെടുന്നുണ്ടു് (Mottled Wood Owl). . സാധരണയിനം മൂങ്ങകളുടെ രൂപം തന്നെയാണ് ഇതിന്നും. വളരെ ഉച്ചത്തിൽ, പലപ്പോഴും ഒന്നോ രണ്ടോ കിലോമീറ്റർ ദൂരത്തേക്ക് കേൾക്കാൻ കഴിയുന്നത്ര ഉച്ചത്തിൽ ഈ പക്ഷി ശബ്ദമുണ്ടാക്കും. ഇതിന്റെ ശബ്ദം സന്ധ്യക്കും രാവേറെച്ചെല്ലുന്നവരേയും ധാരാളം കേൾക്കാം. പുലർച്ചക്കു അപൂർവമായേ കേൾക്കാറുള്ളൂ. ഒരു പക്ഷിയുടെ വിളിക്ക് ദൂരെനിന്നു മറ്റൊരു (ഇണ) പക്ഷി മറുവിളി കൊടുക്കുന്നതും കേൾക്കാം. " ഹുഊഊഉആആആ" എന്നു വളരെ മുഴക്കത്തോടെ ഈ പക്ഷികൾ നീട്ടിവിളിക്കും.
പേരിനു പിന്നിൽ
മൂങ്ങവർഗ്ഗക്കരുടെ ശബ്ദം മനുഷ്യർക്ക് അരോചകമാണ്. ഇക്കൂട്ടത്തിൽ വളരെ ഭയപ്പെടുത്തുന്നതാണ് കാലൻകോഴിയുടേത്. പലരും മരണത്തോടാണ് ഇവയെ സങ്കല്പിക്കുന്നത്. മരണത്തിന്റെ ദേവനായ കാലൻ വരുന്നതിന്റെ മുന്നറിയിപ്പായി ഈ ശബ്ദത്തെ കരുതുന്നതിനാൽ മൂങ്ങക്ക് കാലൻകോഴി എന്ന പേരു വന്നു.
ആവാസ വ്യവസ്ഥ
കാടുകളിലാണ് ഇവ കൂടുതലായും വസിക്കുന്നത്. പകൽ സമയത്ത് ഒളിച്ചു കഴിയാൻ ഇഷ്ടപ്പെടുന്ന ഇവ രാത്രിയാണ് ഇര തേടുന്നത്. കാലങ്കോഴിക്ക് ഇഷ്ടപ്പെട്ട ആഹാരം എലി വർഗ്ഗത്തിൽ പെട്ട ജീവികളാണ്. ഓന്ത് പല്ലി എന്നിവയേയും ഇവ ഭക്ഷിക്കും.
വിവരണം
ഗരുഡനോളം വലിപ്പമുള്ള ഇവയ്ക്ക് തവിട്ട് നിറമാണ്. ശരീരത്തിൽ മുഴുവനും കുറിപോലുള്ള പാടുകളും വരകളും ഉണ്ട്. മുഖത്ത് ചാരം തേച്ചപോലുള്ള നിറമാണ്. കൊക്കിനു താഴെ വെളുത്ത തൂവലുകൾ ഉണ്ട്. കണ്ണുകൾ കടുത്ത തവിട്ട് നിറമായിരിക്കും. കാലുകൾ ബലിഷ്ഠമാണ്. ഇവ തൂവലുകൾ കൊണ്ട് മൂടപ്പെട്ടിരിക്കുന്നു.
മൈക്കൽ ക്ലാർക് ഡങ്കൻ
പ്രശസ്ത ഹോളിവുഡ് നടനായിരുന്നു മൈക്കൽ ക്ലാർക് ഡങ്കൻ. 1957 ഡിസംബർ 10 ന് ഷിക്കാഗോയിലായിരുന്നു ജനനം. ബോഡിഗാർഡായി പ്രവർത്തിക്കവേ 30ആം വയസ്സിലാണ് അദ്ദേഹം അഭിനയലോകത്തേക്ക് തിരിയുന്നത്. പ്ലാനറ്റ് ഓഫ് ദി ഏപ്‌സ്, ബദർ ബെയർ, ഡെൽഗോ, സിൻ സിറ്റി തുടങ്ങിയ ഹിറ്റ് ചിത്രങ്ങളിൽ അദ്ദേഹം ശ്രദ്ധേയ വേഷങ്ങൾ ചെയ്തു. 2012 സെപ്റ്റംബർ 3ന് അന്തരിച്ചു. ഹൃദയാഘാതത്തെ തുടർന്ന് ചികിത്സയിലിരിക്കെയാണ് മരണം സംഭവിച്ചത്. മരിക്കുമ്പോൾ 54 വയസായിരുന്നു.
1999 ൽ റിലീസ് ചെയ്ത ഗ്രീൻ മൈൽ എന്ന ചിത്രത്തിലെ അഭിനയത്തിന് അദ്ദേഹത്തിന് ഓസ്‌കർ, ഗോൾഡൻ ഗ്ലോബ് നാമനിർദ്ദേശങ്ങൾ ലഭിച്ചിരുന്നു.
അവലംബം
വർഗ്ഗം:1957-ൽ ജനിച്ചവർ വർഗ്ഗം: 2012-ൽ മരിച്ചവർ വർഗ്ഗം:ഡിസംബർ 10-ന് ജനിച്ചവർ വർഗ്ഗം:സെപ്റ്റംബർ 3-ന് മരിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ
ഒക്ടോബർ 25
ഗ്രിഗോറിയൻ കലണ്ടർ പ്രകാരം ഒക്ടോബർ 25 വർഷത്തിലെ 298 (അധിവർഷത്തിൽ 299)-ാം ദിനമാണ്
മറ്റു പ്രത്യേകതകൾ
വർഗ്ഗം:ഒക്ടോബർ 25
ഘാഗ്ഗർ-ഹക്ര നദി
വേദകാലത്തിലെ സരസ്വതി നദി ഇതാണെന്ന് കരുതുന്നു, എന്നാൽ സരസ്വതിയെക്കുറിച്ചുള്ള എല്ലാ ഋഗ്വേദ പരാമർശങ്ങളും ഈ നദിയുമായി ബന്ധപ്പെടുത്തണോ എന്നത് തർക്കവിഷയമാണ്. ഇന്ത്യൻ പുരാണേതിഹാസങ്ങളിൽ സരസ്വതി പരക്കെ പരാമർശിക്കപ്പെടുന്നു.
ഘാഗ്ഗർ നദി
മൺസൂൺ മഴക്കാലത്ത് മാത്രം ഒഴുകുന്ന ഇന്ത്യയിലെ നദിയാണ് ഘാഗ്ഗർ. ഹിമാചൽ പ്രദേശിലെ ശിവാലിക് മലനിരകളിൽ നിന്നും ഉത്ഭവിച്ച് പഞ്ചാബ്, ഹരിയാന വഴി രാജസ്ഥാനിലേയ്ക്ക് ഈ നദി ഒഴുകുന്നു, ഹരിയാനയിലെ സിർസയുടെ തെക്കുപടിഞ്ഞാറായി, രാജസ്ഥാനിലെ തല്വാര ഝീലിലേയ്ക്ക് ഒഴുകുന്ന ഈ നദി രാജസ്ഥാനിലെ രണ്ട് ജലസേചന കനാലുകളിലേക്ക് നിറയുന്നു.
ഇന്നത്തെ സരസുതി (സരസ്വതി നദി) അംബാല ജില്ലയിലെ ഒരു മലയുടെ ചുവട്ടിൽ നിന്നും ഉത്ഭവിച്ച് പഞ്ചാബിലെ ശത്രാനയിൽ ഘാഗ്ഗർ നദിയുമായി ചേരുന്നു. സദുൽഘട്ടിൽ (ഹനുമാൻഘട്ടിൽ) സത്ലജ് നദിയുടെ ഒരു വരണ്ട ശാഖയായ നൈവാൽ ശാഖ ഘാഗ്ഗർ നദിയിൽ ചേരുന്നു. സൂരത്ത്‌ഗഢിന് അടുത്തായി ദ്രിഷദ്വതി (ചൗട്ടാങ്ങ്) നദിയുടെ ഒരു വരണ്ട ശാഖ ഘാഗ്ഗർ നദിയിൽ ചേരുന്നു.
ഘാഗ്ഗർ നദിയുടെ വീതിയുള്ള നദീതടം (പാലിയോ-ശാഖ) സൂചിപ്പിക്കുന്നത് ഒരുകാലത്ത് ഈ നദി നിറഞ്ഞൊഴുകിയിരുന്നു എന്നും, ഇന്നത്തെ വരണ്ട പ്രദേശത്തുകൂടി ഒഴുകി ഹക്ര നദിയുമായി (ഹക്ര നദിയുടെ ഇന്നത്തെ വരണ്ട ശാഖയുമായി) ചേർന്ന് റാൻ ഓഫ് കച്ചിലേയ്ക്ക് ഒഴിഞ്ഞിരിക്കാം, എന്നുമാണ്. ഈ നദിയുടെ പോഷകനദികൾ സിന്ധൂ നദിയുമായും യമുന നദിയുമായും ചേർന്നുപോയതുകൊണ്ടും, ഇതിന്റെ വൃഷ്ടിപ്രദേശത്ത് മഴ കുറഞ്ഞതുകൊണ്ടുമാണ് (വനം നഷ്ടപ്പെട്ടതുകൊണ്ടും കൂടുതലായി കന്നുകാലികൾ മേഞ്ഞതുകൊണ്ടും) എന്ന് കരുതപ്പെടുന്നു. ഇത് ഏറ്റവും ഏറിയാൽ ഏകദേശം ക്രി.മു. 1900 വർഷത്തോടെ സംഭവിച്ചിരിക്കാം എന്നാണ് കരുതുന്നത്.
ഇന്ത്യയിൽ സരസ്വതി എന്ന പേരുള്ള പല ചെറുതും ഇടത്തരവുമായ നദികളുണ്ട്. ഇതിൽ ഒന്ന് ആരവല്ലി നിരകളിൽ നിന്നും റാൻ ഓഫ് കച്ചിലേയ്ക്ക് ഒഴുകുന്നു.ഹരിയാനയിലൂടെ ഒഴുകുന്ന ഏകനദികൂടിയാണ് ഘഗ്ഗാർ
ഹക്ര നദി
ഹക്ര പാകിസ്താനിലെ വരണ്ടുപോയ ഒരു നദീശാഖയാണ്. ഇന്ത്യയിലെ ഘാഗ്ഗർ നദിയുടെ തുടർച്ചയാണ് ഹക്ര നദി. പലപ്പൊഴും, എന്നാൽ തുടർച്ചയില്ലാതെ, ഈ നദിയിൽ സത്ലജ് നദിയിലെ ജലം വെങ്കലയുഗത്തിൽ ഈ നദിയിൽ ഒഴുകിയിരുന്നു.
സിന്ധൂ നദീതട നാഗരികതയിലെ പല ജനവാസ പ്രദേശങ്ങളും ഘാഗ്ഗർ, ഹക്ര നദികളുടെ തീരത്ത് കണ്ടെത്തിയിട്ടുണ്ട്.
അവലംബം
വിഭാഗം:പാകിസ്താനിലെ നദികൾ വിഭാഗം:രാജസ്ഥാനിലെ നദികൾ വിഭാഗം:സിന്ധു നദീതടം
വർഗ്ഗം:ഇന്ത്യയിലെ നദികൾ വർഗ്ഗം:സിന്ധു നദീതടസംസ്കാരം വർഗ്ഗം:ഹിമാചൽ പ്രദേശിലെ നദികൾ വർഗ്ഗം:പഞ്ചാബിലെ നദികൾ (ഇന്ത്യ) വർഗ്ഗം:ഹരിയാണയിലെ നദികൾ വർഗ്ഗം:സിന്ധിലെ നദികൾ വർഗ്ഗം:ഏഷ്യയിലെ അന്താരാഷ്ട്രനദികൾ വർഗ്ഗം:സരസ്വതി നദി
ഹഡ്‌സൺ നദി
ഹഡ്‌സൺ നദി അമേരിക്കൻ ഐക്യനാടുകളിൽ വടക്കുനിന്ന് തെക്കോട്ട്, പ്രാഥമികമായി കിഴക്കൻ ന്യൂയോർക്ക് വഴി ഒഴുകുന്നതും 315 മൈൽ (507 കിലോമീറ്റർ) നീളമുള്ളതുമായ ഒരു നദിയാണ്. അപ്‌സ്റ്റേറ്റ് ന്യൂയോർക്കിലെ അഡിറോണ്ടാക്ക് പർവതനിരകളിൽ നിന്ന് ഉത്ഭവിക്കുന്ന ഈ നദി, ഹഡ്സൺ താഴ്‍വരയിലൂടെ തെക്കൻ ദിശയിലേയ്ക്ക് ന്യൂയോർക്ക് നഗരത്തിനും ജേഴ്സി നഗരത്തിനും ഇടയിലുള്ള അപ്പർ ന്യൂയോർക്ക് ബേയിലേക്ക് ഒഴുകുന്നു. ഇത് ഒടുവിൽ ന്യൂയോർക്ക് തുറമുഖത്തിനുസമീപം അറ്റ്ലാന്റിക് സമുദ്രത്തിലേക്ക് പതിക്കുന്നു. ന്യൂ ജേഴ്സി, ന്യൂയോർക്ക് സംസ്ഥാനങ്ങളുടെ തെക്കേ അറ്റത്ത് ഒരു രാഷ്ട്രീയ അതിർത്തിയായും നദി പ്രവർത്തിക്കുന്നു.കൂടുതൽ വടക്ക്, ഇത് നിരവധി ന്യൂയോർക്ക് കൗണ്ടികൾ തമ്മിലുള്ള പ്രാദേശിക അതിരുകൾ അടയാളപ്പെടുത്തുന്നു. നദിയുടെ താഴ്ഭാഗത്തിന്റെ പകുതി ഒരു ടൈഡൽ എസ്റ്റ്യൂറിയും ഒഴുകുന്ന ജലഭാഗത്തേക്കാൾ ആഴത്തിലുമുള്ളതും, 26,000 മുതൽ 13,300 വർഷങ്ങൾക്കു മുമ്പ് സംഭവിച്ചതെന്നു കണക്കാക്കപ്പെടുന്ന വടക്കേ അമേരിക്കൻ ഗ്ലേസിയേഷൻ കാലഘട്ടത്തിൽ രൂപംകൊണ്ട ഹഡ്സൺ ഫ്യോർഡ് എന്ന ഇടക്കടലിനെ ഉൾക്കൊള്ളുന്നതുമാണ്. വേലിയേറ്റവും വേലിയിറക്കവും ഹഡ്സൺ നദിയുടെ ഏറ്റവും വടക്ക് ട്രോയ് നഗരത്തിൽനിന്നുള്ള ഒഴുക്കിനെ സ്വാധീനിക്കുന്നു.
1609-ൽ ഡച്ച് ഈസ്റ്റ് ഇന്ത്യാ കമ്പനിയ്ക്കുവേണ്ടി നാവികയാത്ര നടത്തിയ ഹെൻ‌റി ഹഡ്‌സൺ എന്ന ഇംഗ്ലീഷുകാരന്റെ പേരിലാണ് ഈ നദിയുടെ പേര്. കാനഡയിലെ ഹഡ്‌സൺ ബേയും ഇദ്ദേഹത്തിന്റെ പേരിൽ അറിയപ്പെടുന്നു.1524-ൽ ഫ്രാൻസിലെ രാജാവ് ഫ്രാൻസിസ് ഒന്നാമനുവേണ്ടി പര്യവേഷണത്തിലേർപ്പെട്ട് അപ്പർ ന്യൂയോർക്ക് ഉൾക്കടലിൽ പ്രവേശിച്ച ആദ്യത്തെ യൂറോപ്യനായി മാറിയ ഇറ്റാലിയൻ പര്യവേഷകൻ ജിയോവന്നി ഡാ വെറാസാനോ തന്റെ നാവികയാത്രയിൽ നദിയെ നിരീക്ഷിരുന്നെങ്കിലും ഇതിനെ ഒരു അഴിമുഖമായായാണ് അദ്ദേഹം കണക്കാക്കിയത്. നദിയെ നോർത്ത് റിവർ എന്ന് വിളിച്ച ഡച്ചുകാർ - ഡെലവെയർ നദിയെ സൗത്ത് റിവർ എന്ന് വിളിക്കുകയും - ഇത് ന്യൂ നെതർലാൻഡിലെ ഡച്ച് കോളനിയുടെ നട്ടെല്ലായി രൂപപ്പെടുകയും ചെയ്തു. കോളനിയുടെ പാർപ്പിട സഞ്ചയങ്ങൾ ഹഡ്‌സൺ നദിയ്ക്കു ചുറ്റുപാടുമായി രൂപപ്പെടുകയും, അമേരിക്കൻ ഉൾനാടുകിളിലേയ്ക്കുള്ള ഒരു കവാടമെന്ന നിലയിൽ അതിന്റെ തന്ത്രപരമായ പ്രാധാന്യം നദിയുടെയും കോളനിയുടെയും നിയന്ത്രണത്തിൽ ഇംഗ്ലീഷുകാരും ഡച്ചുകാരും തമ്മിൽ വർഷങ്ങളായി മത്സരത്തിന് കാരണമായിത്തീരുകയും ചെയ്തു.
പതിനെട്ടാം നൂറ്റാണ്ടിൽ, നദീതടവും അതിലെ നിവാസികളും അന്താരാഷ്ട്ര പ്രശസ്തി നേടിയ ആദ്യത്തെ അമേരിക്കൻ എഴുത്തുകാരനായ വാഷിംഗ്ടൺ ഇർവിങ്ങിന്റെ വിഷയവും പ്രചോദനവുമായിരുന്നു.പത്തൊൻപതാം നൂറ്റാണ്ടിൽ, ഈ പ്രദേശം ഒരു അമേരിക്കൻ ഗ്രാമീണശൈലിയായ ഹഡ്സൺ റിവർ സ്കൂൾ ഓഫ് ലാൻഡ്സ്കേപ്പ് പെയിന്റിംഗിനും പരിസ്ഥിതിവാദം, വന്യത എന്നിവയുടെ ആശയങ്ങൾക്കും പ്രചോദനമായിരുന്നു. ഈറി കനാലിന്റെ കിഴക്കൻ ഔട്ട്‌ലെറ്റ് കൂടിയായിരുന്ന ഹഡ്‌സൺ നദി, 1825 ൽ ഇതു പൂർത്തിയായപ്പോൾ 19-ആം നൂറ്റാണ്ടിന്റെ തുടക്കത്തിൽ അമേരിക്കൻ ഐക്യനാടുകളിലെ ഒരു പ്രധാന ഗതാഗത സിരാകേന്ദ്രമായി മാറി.
അവലംബം
വർഗ്ഗം:അമേരിക്കയിലെ നദികൾ
രഞ്ജിത് സിങ്ജി
രഞ്ജിത് സിങ്ജി (10 സെപ്റ്റംബർ 1872 – 2 ഏപ്രിൽ 1933) ഇന്ത്യൻ രാജകുമാരനും ഇംഗ്ലീഷ് ക്രിക്കറ്റ് ടീമിനു വേണ്ടി ടെസ്റ്റ് ക്രിക്കറ്റ് കളിച്ച ഒരു ക്രിക്കറ്റ് കളിക്കാരനുമാണ്. അദ്ദേഹം കേംബ്രിഡ്ജ് സർവ്വകലാശാലക്ക് വേണ്ടി ഫസ്റ്റ് ക്ലാസ്സ് ക്രിക്കറ്റും സസക്സിനു വേണ്ടി കൗണ്ടി ക്രിക്കറ്റും കളിച്ചിട്ടുണ്ട്.
ക്രിക്കറ്റിന്റെ ചരിത്രത്തിലെ ഏറ്റവും മികച്ച ബാറ്റ്സ്മാന്മാരിൽ ഒരാളായാണ് രഞ്ജി വിലയിരുത്തപ്പെടുന്നത്. പരമ്പരാഗത ശൈലിയിൽ നിന്നും മാറി ചിന്തിച്ചതിനാലും അതിവേഗ ചലനങ്ങളാലും ക്രിക്കറ്റിൽ വിപ്ലവകരമായ മാറ്റങ്ങൾ സൃഷ്ടിക്കാനും പുതിയൊരു ബാറ്റിംഗ് ശൈലി അവലംബിക്കാനും അദ്ദേഹത്തിനു കഴിഞ്ഞു. മുൻകാലങ്ങളിൽ ബാറ്റ്സ്മാന്മാർ മുന്നോട്ടാഞ്ഞുകൊണ്ടാണ് ഷോട്ടുകൾ കളിച്ചിരുന്നത്. എന്നാൽ ഇദ്ദേഹം അക്കാലത്ത് പുരോഗമിച്ചു വന്നിരുന്ന പിച്ചുകളുടെ സാധ്യത മുതലെടുക്കുകയും ബാക്ക് ഫുട്ടിൽ ആക്രമണാത്മക ഷോട്ടുകൾ കളിക്കുകയും ചെയ്തു. ലേറ്റ് കട്ട് എന്ന ഷോട്ട് കളിക്കുന്നതിൽ അദ്ദേഹം വിദഗ്ദ്ധനായിരുന്നു. അതുപോലെത്തന്നെ ലെഗ് ഗ്ലാൻസ് എന്ന ഷോട്ട് കണ്ടെത്തുകയും പ്രശസ്തമാക്കുകയും ചെയ്തു അദ്ദേഹം. അദ്ദേഹത്തിനോടുള്ള ബഹുമാനസൂചകമായിട്ടാണ്, ഇന്ത്യയിലെ ആഭ്യന്തര ഫസ്റ്റ് ക്ലാസ്സ് ക്രിക്കറ്റ് പരമ്പരക്ക് രഞ്ജി ട്രോഫി എന്ന പേരു നൽകിയത്. പാട്യാലയിലെ മഹാരാജ ഭുപീന്ദർ സിങ്ങാണ് 1935 ൽ ഈ പരമ്പര ഉദ്ഘാടനം ചെയ്തത്.
അവലംബം
വർഗ്ഗം:1872-ൽ ജനിച്ചവർ വർഗ്ഗം: 1933-ൽ മരിച്ചവർ വർഗ്ഗം:സെപ്റ്റംബർ 10-ന് ജനിച്ചവർ വർഗ്ഗം:ഏപ്രിൽ 2-ന് മരിച്ചവർ
വർഗ്ഗം:ഇംഗ്ലീഷ് ക്രിക്കറ്റ് കളിക്കാർ വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
ലെസ്സ് (സ്റ്റൈൽ‌ഷീറ്റ് ഭാഷ)
ലെസ്സ് (ലീനർ സ്റ്റൈൽ ഷീറ്റുകൾ; ചിലപ്പോൾ ലെസ് എന്ന് സ്റ്റൈലൈസ് ചെയ്തിരിക്കുന്നത്) ഒരു ചലനാത്മക പ്രീപ്രൊസസ്സർ സ്റ്റൈൽ ഷീറ്റ് ഭാഷയാണ്, അത് കാസ്കേഡിംഗ് സ്റ്റൈൽ ഷീറ്റുകളിലേക്ക് (സി‌എസ്‌എസ്) കംപൈൽ ചെയ്യാനും ക്ലയന്റ് ഭാഗത്തോ സെർവർ ഭാഗത്തോ പ്രവർത്തിപ്പിക്കാനും കഴിയും. അലക്സിസ് സെല്ലിയർ രൂപകൽപ്പന ചെയ്ത, ലെസിനെ സാസ് സ്വാധീനിക്കുകയും സാസിന്റെ പുതിയ "എസ്‌സി‌എസ്എസ്" വാക്യഘടനയെ സ്വാധീനിക്കുകയും ചെയ്തു, ഇത് സി‌എസ്‌എസ് പോലുള്ള ബ്ലോക്ക് ഫോർമാറ്റിംഗ് വാക്യഘടനയ്ക്ക് അനുയോജ്യമാക്കി. ലെസ്സ് ഓപ്പൺ സോഴ്‌സ് ആണ്. അതിന്റെ ആദ്യ പതിപ്പ് റൂബിയിൽ എഴുതി; എന്നിരുന്നാലും, പിന്നീടുള്ള പതിപ്പുകളിൽ,റൂബിയുടെ ഉപയോഗം ഒഴിവാക്കി പകരം ജാവാസ്ക്രിപ്റ്റ് ഉപയോഗിച്ചു. ലെസിന്റെ ഇൻഡന്റ് ചെയ്ത വാക്യഘടന ഒരു നെസ്റ്റഡ് മെറ്റലാംഗ്വേജാണ്, കാരണം സാധുവായ സി‌എസ്‌എസ് സാധുവായ അതേ സെമാന്റിക്‌സുള്ള കുറഞ്ഞ കോഡാണ്. ലെസ്സ് ഇനിപ്പറയുന്ന സംവിധാനങ്ങൾ നൽകുന്നു: വേരിയബിളുകൾ, നെസ്റ്റിംഗ്, മിക്സിനുകൾ, ഓപ്പറേറ്റർമാർ, ഫംഗ്ഷനുകൾ; ലെസ്സും മറ്റ് സി‌എസ്‌എസ് പ്രീ കംപൈലറുകളും തമ്മിലുള്ള പ്രധാന വ്യത്യാസം ബ്രൗസർ ലെസ്സ്.ജെഎസ് വഴി തത്സമയ കംപൈലിംഗ് അനുവദിക്കുന്നു എന്നതാണ്.
വേരിയബിളുകൾ
വിവർത്തന വേളയിൽ, വേരിയബിളുകളുടെ മൂല്യങ്ങൾ ഔട്ട്‌പുട്ട് സിഎസ്എസ്(CSS) പ്രമാണത്തിലേക്ക് തിരുകുന്നു. ലെസ്സിലെ മുകളിലുള്ള കോഡ് ഇനിപ്പറയുന്ന സി‌എസ്‌എസ് കോഡിലേക്ക് കംപൈൽ ചെയ്യും.
കടൽപ്പശു
കടലിൽ ജീവിക്കുന്ന ഒരു തരം സസ്തനിയാണ് കടൽ‌പ്പശു(ഡുഗോങ്) (Dugong). കടലാന എന്നും വിളിക്കാറൂണ്ട്. ഇവയെ പടിഞ്ഞാറൻ ശാന്തസമുദ്രത്തിലും ഇന്ത്യൻ മഹാസമുദ്രത്തിലുമാണ് പ്രധാനമായും കണ്ടുവരുന്നത്. കടൽനായയോടും വാൾ‌റസിനോടും കുറച്ചൊക്കെ സാദൃശ്യം തോന്നുമെങ്കിലും മാനെറ്റി(manatee) എന്ന കടൽജീവിയോടാണ് കൂടുതൽ സാദൃശ്യം പുലർത്തുന്നത് .ആൻഡമാനിന്റെ ദേശീയ മൃഗമാണിത്.
പ്രത്യേകതകൾ
പൂർണ്ണവളർച്ചയെത്തിയ കടൽപ്പശുവിന് 400 കിലോഗ്രാം വരെ ഭാരവും 10 അടി നീളവും ഉണ്ടാകും.
ശ്രദ്ധയോടെ വളരെ സാവധാനം സഞ്ചരിക്കുന്ന ഈ ജീവികൾ കടലാന എന്നും അറിയപ്പെടുന്നു. ജനിതകപരമായി കടൽപ്പശുവിനോട് ഏറ്റവും അടുത്തുനിൽക്കുന്ന കരജീവികൾ ആനകൾ തന്നെയാണ്. ഇതു മാത്രമല്ല ഇവയിലെ മുതിർന്ന ആൺജീവികൾക്കും, ചില പ്രായമായ പെൺജീവികൾക്കും ചെറിയ തേറ്റപ്പല്ലുകൾ ഉണ്ടാകാറുണ്ട്.
വൃത്താകാരത്തിലുള്ള മുഖഭാഗവും, രണ്ടായി പിളർന്ന വാലുമാണ് ഇവക്കുള്ളത്. കടൽത്തട്ടിലെ പുല്ലുകളാണ് ഇവയുടെ ഭക്ഷണം. ഇവ വളരെക്കാലം ജീവിക്കുമെങ്കിലും പൂർണ്ണവളർച്ചയെത്താൻ ധാരാളം സമയമെടുക്കും. ഇണചേരുന്നതും വളരെ കുറച്ചു മാത്രമാണ്.
ഇവയുടെ വായയ്ക്ക് പ്രത്യേക ആകൃതിയാണ്. മേൽചുണ്ടുകൾ മുൻപോട്ട് വളർന്നു നിൽക്കുന്നു. വെള്ളത്തിൽ കഴിയുന്ന ഡൂഗോംഗുകൾ ശ്വസിക്കാൻ ജലനിരപ്പിലേക്ക് പൊങ്ങി വരും. മൂന്നു മിനിറ്റ് വരെ മുങ്ങാംകുഴിയിട്ട് നീന്താൻ കഴിയുന്ന അവയുടെ നീന്തൽ വേഗം മണിക്കൂറിൽ 20 കിലോമീറ്റർ വരെ എത്താറുണ്ട്. എങ്കിലും അധികം ദൂരേയ്ക്കൊന്നും അവ ദേശാടനം നടത്താറില്ല. ഭക്ഷണം ധാരാളം കിട്ടുന്നിടതേയ്കും ആഴങ്ങളിലെ വിശ്രമസ്ഥലങ്ങളിലേക്കുമുള്ള നീന്തൽ മാത്രം പതിവാക്കിയിരിക്കുന്നു. കടൽ‌പുല്ലാണ് പ്രധാന ആഹാരം.
ഏഷ്യയിലേയും കിഴക്കനാഫ്രിക്കയിലേയും തീരപ്രദേശങ്ങളിലാണ് ഡൂഗോംഗുകളെ പ്രധാനമായും കണ്ടു വരിക. അമ്മ ഡൂഗോംഗുകൾ ഒരുതവണ ഒന്നോ രണ്ടോ കുഞ്ഞുങ്ങൾക്ക് ജന്മം നൽകും. കുഞ്ഞുങ്ങൾ പ്രായപൂ‌ർത്തിയാകാൻ ഏകദേശം 9 - 15 വർഷം വരെ വേണം. 70 വയസ്സുവരെയാണ് ഡൂഗോംഗുകളുടെ ആയുസ്സ്.
ഭീഷണികൾ
കടൽപ്പശുക്കളുടെ പ്രകൃത്യാലുള്ള ശത്രുക്കളിൽ സ്രാവുകൾ ഉൾപ്പെടുന്നു. എന്നാൽ ഇവ ഇപ്പോൾ അഭിമുഖീകരിക്കുന്ന പ്രധാനപ്രശ്നം മനുഷ്യരിൽ നിന്നാണ്. ജലത്തിൽ എണ്ണ കലരുക, വലയിൽ കുടുങ്ങുക, കപ്പലിന്റെ പ്രൊപ്പല്ലറിൽ തട്ടുക, ആവാസം നഷ്ടപ്പെടുക തുടങ്ങിയവയൊക്കെ ഈ ജീവികളെ വംശനാശത്തിലേക്ക് തള്ളിവിടാൻ പര്യാപതമായ മാനുഷികഭീഷണികളാണ്.
മത്സ്യകന്യക
കപ്പൽ‌സഞ്ചാരികളിൽ പകുതി മത്സ്യവും, പകുതി മനുഷ്യസ്ത്രീയുമായുള്ള മത്സ്യകന്യകളെക്കുറിച്ചുള്ള കഥകൾ മെനയാൻ ഈ ജീവികൾ കാരണമായിക്കാണുമെന്ന് വിശ്വസിക്കപ്പെടുന്നു.
പുറത്തേക്കുള്ള കണ്ണികൾ
വിഭാഗം:സമുദ്രാന്തർ സസ്തനികൾ വർഗ്ഗം:കേരളത്തിലെ സസ്തനികൾ
പുള്ളിക്കാടക്കൊക്ക്
പുഴക്കരയിലും കടൽക്കരയിലും കുളത്തിനരികിലും മറ്റും കാണപ്പെടുന്ന ചെറിയ കിളികളായ നീർക്കാടയോട് സാദൃശ്യമുള്ള കിളിയാണ് പുള്ളിക്കാടക്കൊക്ക്. ഇംഗ്ലീഷ്: Wood Sandpiper. ശാസ്ത്രീയനാമം:Tringa glareola. കേരളത്തിൽ സെപ്റ്റംബർ മുതൽ മേയ് മാസം വരെ കാണപ്പെടുന്ന ഇവ ദേശാടനക്കിളികളായാണ് അറിയപ്പെടുന്നത്. യൂറോപ്പും വടക്കേ ഏഷ്യയുമാണ് ഈ കിളികളുടെ ജന്മദേശം. സാധാരണ എട്ടു മുതൽ നാല്പതുവരെയുള്ള പറ്റങ്ങളായാൺ കാണപ്പെടുന്നത്. ജലഷഡ്പദങ്ങളാണ് ആഹാരം.
വിവരണം
ദേഹത്തിന്റെ ഉപരിഭാഗം വെളുപ്പും തവിട്ടും നിറത്തിലാണ്. (കരിമ്പൻ കാടക്കൊക്കിന്റേതിനേക്കാൾ) തവിട്ടു നിറമുള്ള പുറത്തും ചിറകുകളിലും അരിപ്രാവിനുള്ളതുപോലെ മങ്ങിയ നിറത്തിലുള്ള പുള്ളികൾ കാണും. ചിറകുകളുടെ അടിവശത്ത് കറുപ്പിനു പകരം ചാരനിറമാണ്കാലിനു പച്ച കലർന്ന മഞ്ഞനിറവും കണ്ണിനു മീതെ പുരികം പോലെ നീളത്തിൽ വെളുത്ത വരയും കാണാം.
പ്രജനനം
thumb|250px|left|വെള്ളമുള്ള പ്രദേശങ്ങളിലാണിവ ഇര തേടുന്നത് ലഘുചിത്രം|മുട്ട-(മ്യൂസിയത്തിൽ നിന്നുള്ള ചിത്രം) യൂറേഷ്യാ ഭൂഖണ്ഡത്തിൻൽ 45 ഡിഗ്രി അക്ഷാംശത്തിനു വടക്കുള്ള പ്രദേശങ്ങളിലാണ്‌ ഈ കാടക്കൊക്കുകൾ പ്രജനനം നടത്തുന്നത്.22-23 ദിവസമാണ് അടയിരിപ്പുകാലം.
പരാമർശങ്ങൾ
വർഗ്ഗം:കേരളത്തിലെ പക്ഷികൾ
ഒക്ടോബർ 26
ഗ്രിഗോറിയൻ കലണ്ടർ പ്രകാരം ഒക്ടോബർ 26 വർഷത്തിലെ 299 (അധിവർഷത്തിൽ 300)-ാം ദിനമാണ്
മറ്റു പ്രത്യേകതകൾ
വർഗ്ഗം:ഒക്ടോബർ 26
ഏറ്റുമാനൂർ
കേരളത്തിലെ കോട്ടയം ജില്ലയിലെ ഒരു പട്ടണം ആണ് ഏറ്റുമാനൂർ. കോട്ടയം നഗരത്തിൽ നിന്ന് 12 കിലോ മീറ്റർ അകലെ മീനച്ചിലാറിന്റെ തീരത്ത് സ്ഥിതി ചെയ്യുന്നു.ചെറുകിട വ്യവസായവും കൃഷിയുമാണ് പ്രധാനം. ചെറുനഗരമായ ഏറ്റുമാനൂരിൽ റെയിൽവേ സ്റ്റേഷനുമുണ്ട്. സ്വർണ്ണത്തിൽ നിർമ്മിച്ചിരിക്കുന്ന 7½ പൊന്നാനയ്ക്കും ചുവർചിത്രങ്ങൾക്കും പ്രസിദ്ധമായ ഏറ്റുമാനൂർ മഹാദേവക്ഷേത്രം ഇവിടത്തെ ഒരു പ്രശസ്തമായ തീർത്ഥാടനകേന്ദ്രമാണ്. കേരള സംസ്ഥാന പാത 1 (എം.സി. റോഡ് അഥവാ മെയിൻ സെൻട്രൽ റോഡ്) ഏറ്റുമാനൂർ വഴി കടന്നുപോവുന്നുണ്ട്.
ചരിത്രം
ഏറ്റുമണ്ണ് എന്നാൽ നദികൾ കര കവിഞ്ഞും വെള്ളപ്പൊക്കത്തിലും ഒഴുക്കിൽപ്പെട്ടു കുത്തിമറിഞ്ഞുവരുന്ന പാറക്കഷ്ണങ്ങളും മണലും മണ്ണുമാണ്.
ഏറ്റുമണ്ണൂർ പില്ക്കാലത്ത് ഏറ്റുമാനൂർ ആയതായിരിക്കും
ഏറ്റുമാനൂർ മഹാദേവ ക്ഷേത്രം
കേരളത്തിലെ അതിപ്രസിദ്ധമായ ഒരു ക്ഷേത്രമാണ് ഏറ്റുമാനൂർ മഹാദേവക്ഷേത്രം. പുരാതനകേരളത്തിലെ നൂറ്റെട്ട് ശിവാലയങ്ങളിലൊന്നായ ഇവിടെയുള്ള പ്രതിഷ്ഠ, ഉഗ്രഭാവത്തിലുള്ള ശിവനാണ്. കേരളത്തിലെ ഏറ്റവും പേരുകേട്ട ശിവക്ഷേത്രങ്ങളിലൊന്നായ ഇവിടത്തെ പ്രതിഷ്ഠ നടത്തിയത്, ഖരൻ എന്ന അസുരനാണെന്നും അതല്ല, ഖരപ്രകാശൻ എന്ന മഹർഷിയാണെന്നും ഐതിഹ്യങ്ങളുണ്ട്. വൈക്കം, കടുത്തുരുത്തി എന്നിവിടങ്ങളിലെയും ഇവിടത്തെയും പ്രതിഷ്ഠകൾ ഒരേ ദിവസമാണ് നടത്തിയതെന്നും അവയിൽ ഖരൻ ഇടതുകയ്യിൽ പിടിച്ചിരുന്ന ശിവലിംഗമാണ് ഇവിടെ പ്രതിഷ്ഠിച്ചതെന്നുമാണ് വിശ്വാസം. എം.സി. റോഡിന്റെ കിഴക്കുഭാഗത്ത് സ്ഥിതിചെയ്യുന്ന ഈ ക്ഷേത്രത്തിലെ പ്രധാനമൂർത്തിയായ ശിവൻ, പടിഞ്ഞാറോട്ട് ദർശനം നൽകി പ്രതിഷ്ഠിയ്ക്കപ്പെട്ടിരിയ്ക്കുന്നു. ഉപദേവതകളായി ദക്ഷിണാമൂർത്തി, ഗണപതി, ശാസ്താവ്, ദുർഗ്ഗ, നാഗദൈവങ്ങൾ, യക്ഷിയമ്മ എന്നിവർക്കും ഇവിടെ പ്രതിഷ്ഠകളുണ്ട്. കൂടാതെ, തൊട്ടടുത്ത് പ്രത്യേകം ക്ഷേത്രത്തിൽ ശ്രീകൃഷ്ണനും കുടികൊള്ളുന്നു. കുംഭമാസത്തിൽ തിരുവാതിര നാളിൽ ആറാട്ടായി സമാപിയ്ക്കുന്ന പത്തുദിവസത്തെ ഉത്സവമാണ് ക്ഷേത്രത്തിലെ പ്രധാന ആണ്ടുവിശേഷം. ഇതിനിടയിൽ, എട്ടാം ദിവസം അർദ്ധരാത്രി നടക്കുന്ന ഏഴരപ്പൊന്നാന ദർശനം അതിവിശേഷമാണ്. തിരുവിതാംകൂർ ദേവസ്വം ബോർഡിന് കീഴിലാണ് ഈ മഹാക്ഷേത്രം.
ക്രിസ്തു രാജ ദേവാലയം
സെന്റ് ബോനിഫസ് ദേവാലയം പട്ടിത്താനം
സെൻറ് മേരീസ് ഫൊറോന ചർച്ച്, അതിരമ്പുഴ.
St.Joseph’s Knanaya Catholic Church
ആരോഗ്യരംഗം
==രാഷ്ട്രീയം= ഏറ്റുമാനൂർ എം എൽ എ ആയ സി പി എമ്മിലെ ശ്രീ വി എൻ വാസവൻ കേരളാ സർക്കാരിൻ്റെ സഹകരണ- രെജിസ്ട്രേഷൻ മന്ത്രികൂടിയാണ്.
അവലംബം
കേരളത്തിലെ ജില്ലകളും അവയുടെ സവിശേഷതകളും-R വിനോദ്കുമാർ
വിഭാഗം:കോട്ടയം ജില്ലയിലെ പട്ടണങ്ങൾ
ബീരേന്ദ്ര കേശവ താരകാനന്ദ പുരി
ബീരേന്ദ്ര കേശവ താരകാനന്ദ പുരി സ്വാമിജി ആദ്യ ആണ് മാർപ്പാപ്പയുടെ എന്ന കഗിനെലെ ശ്രീ. കനകദാസ് ഗുരു പീഠം എന്ന, സാംസ്കാരിക ആത്മീയ കേന്ദ്രത്തിന്റെ ആദ്യ ആചാര്യൻ. ഗ്രാമീണ ദരിദ്രരെ വിദ്യാഭ്യാസം നേടാൻ സഹായിക്കുന്നതിനായി അദ്ദേഹം നിരവധി വിദ്യാഭ്യാസ സ്ഥാപനങ്ങളും സ്കൂളുകളും ആരംഭിച്ചതായി പറയപ്പെടുന്നു. 2005 ൽ പീഠാരോഹണം നടത്തിയതിന്റെ പതിമൂന്നാം വാർഷികത്തോടനുബന്ധിച്ച് ബീരേന്ദ്ര കേശവ താരകാനന്ദ പുരിയെ അനുമോദിച്ചു. കുറഞ്ഞത് 50,000 പേർ കൺവെൻഷനിൽ പങ്കെടുത്തു. സ്വാമിജി അടുത്തിടെ മോക്ഷം നേടി, ശ്രീ നിരാജനാനന്ദ പുരി സ്വാമിജിയെ മഠത്തിന്റെ പുതിയ തലവനായി തിരഞ്ഞെടുത്തു.
പുത്തൻപണം
2017 - ൽ രഞ്ജിത് സംവിധാനം ചെയ്ത് പുറത്തിറങ്ങിയ മലയാള ചലച്ചിത്രമാണ് പുത്തൻപണം (ഇംഗ്ലീഷ്: New Money). കള്ളപ്പണത്തെയും നോട്ട് നിരോധനത്തെയും ആസ്പദമാക്കി ചിത്രീകരിച്ചിട്ടുള്ള ഈ ചലച്ചിത്രത്തിൽ മമ്മൂട്ടി, ബൈജു, മാമുക്കോയ, ഹരീഷ് പെരുമണ്ണ, നിർമൽ പാലാഴി, സ്വരാജ് ഗ്രാമിക എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിട്ടുള്ളത്.
2016 നവംബർ 8 ന് ഇന്ത്യയിൽ നടന്ന 500,1000 രൂപാ നോട്ടുകളുടെ നിരോധനത്തെത്തുടർന്ന് മാംഗ്ലൂരിലുള്ള നിത്യാനന്ദ ഷേണായ് എന്ന അധോലോക ഡോണിന്റെ ജീവിതത്തിലുണ്ടാകുന്ന പ്രശ്നങ്ങളാണ് ഈ ചലച്ചിത്രത്തിന്റെ ഉള്ളടക്കം. കാസർകോടൻ മലയാള ഭാഷയാണ് ഈ ചിത്രത്തിൽ മമ്മൂട്ടി സംസാരിക്കുന്നത്. 2017 ഏപ്രിൽ 12 - ന് പുത്തൻപണം റിലീസ് ചെയ്തു.
കഥാസംഗ്രഹം
പോസോവടിൽ നിന്നുള്ള ഒരു ഡോൺ ആണ് നിത്യാനന്ദ ഷേണായ്. 500,1000 രൂപാ നോട്ടുകളുടെ നിരോധനത്തെത്തുടർന്ന് നിത്യാനന്ദ ഷേണായുടെ ജീവിതത്തിലുണ്ടാകുന്ന പ്രശ്നങ്ങളാണ് ഉള്ളടക്കം. സമാന്തരമായി കൊച്ചിയിലുള്ള മുത്തുവേലിന്റെയും അമ്മ സുന്ദരിയുടെയും അതിജീവനത്തെക്കുറിച്ചും കഥയിൽ പരാമർശമുണ്ട്.
നിർമ്മാണം
മമ്മൂട്ടിയോടൊത്ത് രഞ്ജിത് ഒരു ചലച്ചിത്രം ചെയ്യുമെന്ന് 2016 ഏപ്രിൽ മുതൽ തന്നെ അഭ്യൂഹങ്ങളുണ്ടായിരുന്നു. ഏതാനും ദിവസങ്ങൾക്കുശേഷം രഞ്ജിത് തന്നെ ഈ വിവരം സ്ഥിരീകരിച്ചെങ്കിലും ചിത്രത്തിന്റെ പേര് പ്രഖ്യാപിച്ചില്ല. 2016 നവംബറിൽ, പുത്തൻപണം എന്നായിരിക്കും സിനിമയുടെ പേരെന്നും ഇനിയ, രഞ്ജി പണിക്കർ, സായ്കുമാർ, സിദ്ദീഖ് എന്നിവരും ചിത്രത്തിൽ അഭിനയിക്കുമെന്നും റിപ്പോർട്ടുകൾ പുറത്തുവന്നു. 'ദ ന്യൂ ഇന്ത്യൻ റുപ്പീ' എന്ന ടാഗ്‍ലൈനും പുത്തൻപണം എന്ന തലക്കെട്ടിനോടൊപ്പം പോസ്റ്ററിൽ ഉൾപ്പെടുത്തിയിരുന്നു. ഭാരത സർക്കാർ, 1000, 500 രൂപോ നോട്ടുകൾ നിരോധിച്ച അതേ മാസം തന്നെയായിരുന്നു ചിത്രത്തിന്റെ പേരും ടാഗ്‍ലൈനും പ്രഖ്യാപിച്ചത്.
2016 നവംബർ 25 - നാണ് പുത്തൻപണത്തിന്റെ ചിത്രീകരണം ആരംഭിച്ചത്. കൊച്ചി, കോഴിക്കോട്, ഗോവ, പൊള്ളാച്ചി എന്നിവിടങ്ങളിലായാണ് പ്രധാനമായും ചിത്രം ചിത്രീകരിച്ചത്. കാസർകോട് ശൈലിയിലുള്ള മലയാള ഭാഷ സംസാരിക്കുന്ന, കുമ്പളയിൽ നിന്നുള്ള നിത്യാനന്ദ ഷേണായ് എന്ന മധ്യവയസ്കനായ വ്യക്തിയെയാണ് മമ്മൂട്ടി അവതരിപ്പിച്ചിട്ടുള്ളത്. ചിത്രത്തിന്റെ സംഭാഷണ രചയിതാവായ പി.വി. ഷാജികുമാറിന്റെ സഹായത്തോടെ കാസർകോട് ശൈലിയിലുള്ള മലയാള ഭാഷയും മമ്മൂട്ടി പരിശീലിച്ചിരുന്നു. മമ്മൂട്ടിയുടെ നിർദ്ദേശപ്രകാരമാണ് രഞ്ജിത്, ചിത്രത്തിന്റെ സംഭാഷണരചനയ്ക്കുവേണ്ടി ഷാജികുമാറിനെ ക്ഷണിച്ചത്. ഞാറ്റുവേല എന്ന പേരിലുള്ള ഒരു വാട്സാപ്പ് ഗ്രൂപ്പിലൂടെയാണ് മമ്മൂട്ടി, ഷാജികുമാറിനെ പരിചയപ്പെട്ടത് എന്ന് ഒരഭിമുഖത്തിൽ പറയുകയുണ്ടായി. ഒട്ടോ റെനെ കാസ്റ്റിലോ രചിച്ച പൊളിറ്റിക്കൽ ഇന്റലക്ച്വഷസ് എന്ന കവിത കാസർകോടൻ ശൈലിയിലുള്ള മലയാളത്തിലേക്ക് ഷാജികുമാർ പരിഭാഷപ്പെടുത്തിയതിൽ ആകൃഷ്ടനായാണ് മമ്മൂട്ടി ഷാജികുമാറിനെ ചിത്രത്തിലേക്ക് നിർദ്ദേശിച്ചത്. മൂന്ന് മാസങ്ങളോളമാണ് പുത്തൻപണത്തിന്റെ ചിത്രീകരണം നീണ്ടുനിന്നത്. തിരുവനന്തപുരം സ്വദേശിയായ നാടകങ്ങളിൽ അഭിനയിച്ചിട്ടുള്ള ബാലനടൻ സ്വരാജ് ഗ്രാമിക, കോഴിക്കോട് വച്ച് സംവിധായകൻ രഞ്ജിത്തുമായി ഒരു ചെറിയ അഭിമുഖത്തിനു ശേഷമാണ് പുത്തൻപണത്തിൽ അഭിനയിക്കുന്നതിനു വേണ്ടി തിരഞ്ഞെടുത്തത്. ഷാൻ റഹ്മാനാണ് ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത്.
നിരൂപണം
ദ ടൈംസ് ഓഫ് ഇന്ത്യയുടെ ദീപ സോമൻ, പുത്തൻപണത്തിന് അഞ്ചിൽ മൂന്ന് മാർക്ക് നൽകുകയും "കള്ളപ്പണ പ്രശ്നത്തെക്കുറിച്ച് ആഴത്തിലുള്ള ഒരു ചലച്ചിത്രമാണ് നിങ്ങൾ പ്രതീക്ഷിക്കുന്നതെങ്കിൽ പുത്തൻപണം അത് ആയിക്കൊള്ളണമെന്നില്ല. എന്നാൽ ആദ്യവസാനം ആസ്വദിക്കുക എന്ന ഒറ്റ ആഗ്രഹമാണുള്ളതെങ്കിൽ പുത്തൻപണം അതിനുപറ്റിയ ഒരു ചലച്ചിത്രമാണ്" എന്ന് അഭിപ്രായപ്പെടുകയും ചെയ്തു. "അതിയായ ആത്മാർഥതയോടെയാണ് മമ്മൂട്ടി നിത്യാനന്ദ ഷേണായ് എന്ന കഥാപാത്രത്തെ അവതരിപ്പിച്ചിരിക്കുന്നത്. മമ്മൂട്ടിയുടെ മേക്കോവറും ലുക്കും അവിശ്വസനീയമാംവിധം മികച്ചതാണ്" എന്നാണ് ചിത്രത്തിലെ മമ്മൂട്ടിയുടെ കഥാപാത്രത്തിന്റെ അവതരണത്തെക്കുറിച്ച് ദീപ അഭിപ്രായപ്പെട്ടത്. സിഫിയുടെ നിരൂപകൻ, "Puthan Panam is lazily done and besides some casual references here and there, the connection with the demonetization drive is barely impressive. In short, after a good start, this one goes awry. Sad!"എന്നാണ് പുത്തൻപണത്തെ വിശകലനം ചെയ്ത് എഴുതിയത്.
അവലംബം
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ വർഗ്ഗം:രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
ഡച്ചിഗാം ദേശീയോദ്യാനം
ജമ്മു-കാശ്മീരിലെ ശ്രീനഗറിലാണ് ഡച്ചിഗാം ദേശീയോദ്യാനം സ്ഥിതി ചെയ്യുന്നത്. 1981-ലാണിത് രൂപീകൃതമായത്.
ഭൂപ്രകൃതി
സമുദ്രനിരപ്പിൽ നിന്നും 1700-4300 മീറ്റർ ഉയരത്തിൽ സ്ഥിതി ചെയ്യുന്ന ഈ ദേശീയോദ്യാനം 141 ചതുരശ്ര കിലോമീറ്ററിലായി പരന്നുകിടക്കുന്നു. ഹിമാലയത്തിന്റെ ഭാഗമായ സംസ്കാർ മലനിരകളിലാണ് ഉദ്യാനം സ്ഥിതി ചെയ്യുന്നത്. കാശ്മീർ എൽം, പോപ്ലാർ, വില്ലോ, നീല പൈൻ, സിൽവർ ഫിര്‍, ബിർച്ച് തുടങ്ങിയവയാണ് ഇവിടെ വളരുന്ന പ്രധാന വൃക്ഷങ്ങൾ.
ജന്തുജാലങ്ങൾ
ചുവന്ന മാനിന്റെ വർഗത്തില്പ്പെട്ടതും വംശനാശ ഭീഷണി നേരിടുന്നതുമായ ഹാംഗൾ മാനുകളെ ഇവിടെ സംരക്ഷിക്കുന്നു. ഹിമപ്പുലി, കുരങ്ങ്, ഹിമാലയൻ കരിങ്കരടി, ഹിമാലയൻ കസ്തൂർമാൻ തുടങ്ങിയ ജീവികളെയും ഇവിടെ കാണാം. 112-ലധികം ഇനത്തില്പ്പെട്ട പക്ഷികളുടെ ആവാസകേന്ദ്രമാണിവിടം
അവലംബം
വിഭാഗം:ജമ്മു കശ്മീരിലെ ദേശീയോദ്യാനങ്ങൾ
ഡെസേർട്ട് ദേശീയോദ്യാനം
ഭൂപ്രകൃതി
ഉദ്യാനത്തിന്റെ വിസ്തൃതി 3162 കിലോമീറ്ററാണ്. ഇതിന്റെ 20 ശതമാനത്തോളം മണൽക്കൂനകളാണ്. ധാരാളം കുറ്റിക്കാടുകളും മരുപ്രദേശത്ത് വളരുന്ന പൂച്ചെടികളും ഇവിടെ കാണപ്പെടുന്നു. സെവാൻ എന്നയിനം പുല്ല് ധാരാളമായി വളരുന്നു.
ജന്തുജാലങ്ങൾ
കൃഷ്ണമൃഗം, ചിങ്കാര മാൻ, ചെന്നായ, കുറുക്കൻ, മുയൽ എന്നിവയുടെ ആവാസകേന്ദ്രമാണിവിടം. ഗ്രേറ്റ് ഇന്ത്യൻ ബസ്റ്റാർഡ് എന്ന പക്ഷിയുടെ ഒരു പ്രധാന അവാസകേന്ദ്രമാണീ ഉദ്യാനം. വിവിധയിനം പരുന്തുകൾ, കഴുകൻ, മൂങ്ങ എന്നിവയെയും ഇവിടെ കാണാം.
അവലംബം
വിഭാഗം:രാജസ്ഥാനിലെ ദേശീയോദ്യാനങ്ങൾ
ബുക്സ ദേശീയോദ്യാനം
പശ്ചിമ ബംഗാളിലെ ജൽപായ്‌ഗുഡി ജില്ലയിലാണ് ബുക്സ ദേസീയോദ്യാനം സ്ഥിതി ചെയ്യുന്നത്. 1992-ൽ നിലവിൽ വന്ന ഇതിന് 117 ചതുരശ്ര കിലോമീറ്റർ വിസ്തൃതിയുണ്ട്. ഇതിനോട് ചേർന്ന് ഒരു കടുവാ സംരക്ഷണ കേന്ദ്രവും പ്രവർത്തിക്കുന്നു. ഉദ്യാനത്തിനകത്താണ് പുരാവസ്തു വകുപ്പിന്റെ സംരക്ഷണത്തിലുള്ള ബുക്സ കോട്ട സ്ഥിതി ചെയ്യുന്നത്.
പ്രകൃതി
ഭൂട്ടാൻ മലയുടെ തെക്കേയറ്റത്താണ് ബുക്സ കുന്നുകൾ സ്ഥിതി ചെയ്യുന്നത്. ഇവിടെ സാൽ വൃക്ഷങ്ങൾ ധാരാളമായി വളരുന്നു.
ജന്തുജാലങ്ങൾ
റീസസ് കുരങ്ങ്, സ്ലോത്ത് കരടി, കടുവ, പുലി, വെരുക്, ആന, പുള്ളിമാൻ, സാംബർ മാന്‍, ക്ലൗഡഡ് ലെപ്പേർഡ്, ചുവന്ന കാട്ടുമൂങ്ങ, കാട്ടുപന്നി, മുള്ളൻ പന്നി, വേഴാമ്പൽ എന്നിവയുടെ ആവാസകേന്ദ്രമാണിവിടം.
ഗബ്രിയേൽ ഗർസിയ മാർക്വേസ്
ലോകപ്രശസ്തനായ കൊളംബിയൻ എഴുത്തുകാരനും,പത്രപ്രവർത്തകനും, എഡിറ്ററും,പ്രസാധകനും, രാഷ്ട്രീയ പ്രവർത്തകനുമാണ്‌ ഗബ്രിയേൽ ഗാർസിയ മാർക്വേസ് (1927 മാർച്ച് 6 - 2014 ഏപ്രിൽ 17). മുഴുവൻ പേര് ഗബ്രിയേൽ ജോസ് ദെ ല കൊൻകോർദിയ ഗാർസ്യ മാർക്കേസ് (Gabriel José de la Concordia García Márquez). 1982-ലെ സാഹിത്യത്തിനുള്ള നോബൽ സമ്മാനം ലഭിച്ചത് ഇദ്ദേഹത്തിനായിരുന്നു. സ്പാനിഷ് ഭാഷയിൽ ഇദ്ദേഹം എഴുതിയ ഏകാന്തതയുടെ നൂറ് വർഷങ്ങൾ(1967) എന്ന നോവൽ ഏറ്റവും കൂടുതൽ വിറ്റഴിഞ്ഞ ഒരു നോവൽ ആയി(ജൂലൈ 7-ലെ കണക്കു പ്രകാരം 36 മില്യൺ കോപ്പികൾ). കൊളംബിയയിൽ ആയിരുന്നു ജനനം എങ്കിലും മാർക്വേസ് കൂടുതൽ ജീവിച്ചതും മെക്സിക്കോയിലും,യൂറോപ്പിലുമായിരുന്നു. മാജിക്കൽ റിയലിസം എന്ന ഒരു സങ്കേതം അദ്ദേഹത്തിന്റെ കൃതികളിൽ ഉപയോഗിയ്ക്കപ്പെടുകയുണ്ടായി. ഏറെ നിരൂപകശ്രദ്ധ പിടിച്ചു പറ്റുന്നതും, അതേ സമയം തന്നെ ജനപ്രീതി ഉള്ളവയുമാണ്‌ മാർക്വേസിന്റെ രചനകൾ.
ആദ്യകാല ജീവിതം
കൊളംബിയയിലെ അറകാറ്റക്ക എന്ന ഗ്രാമത്തിൽ മാർച്ച 2,1927-നാണ് ഗബ്രിയേൽ എലിജിയോ ഗാർസിയ, ലൂയിസ സാന്റിയാഗ മാർക്വേസ് എന്നിവരുടെ മകനായി മാർക്വേസ് ജനിച്ചത്. ഉടനേ തന്നെ പിതാവിന് ഫാർമസിസ്റ്റായി ജോലി ലഭിയ്ക്കുകയും ഭാര്യയോടൊത്ത് ബാറൻക്വില എന്ന സ്ഥലത്തേയ്ക്ക് മാറിത്താമസിയ്ക്കേണ്ടിയും വന്നു. അമ്മയുടെ മാതാപിതാക്കളുടെ സംരക്ഷണയിൽ പതിനാറ് കുട്ടികൾ അടങ്ങുന്ന ഒരു വലിയ കുടുംബത്തിൽ മാർക്വിസ് വളർന്നു. 1937ൽ അപ്പൂപ്പന്റെ മരണത്തോടെ അച്ഛൻ മാർക്വിസിനേയും സഹോദരനേയും കൊണ്ട് സിൻസിയിലേയ്ക്ക് പോയി. പിന്നീട് ആ കുടുംബം ബാരൻക്വിലയിലേയ്ക്കും അതിനു ശേഷം സുക്രേ(Sucre)യിലേയ്ക്കും മാറിത്താമസിക്കുകയും അച്ഛൻ അവിടെ ഒരു ഫാർമസി തുടങ്ങുകയും ചെയ്തു.
മാർക്വിസിന്റെ അച്ഛനുമമ്മയും പ്രണയബദ്ധരായ സമയത്ത് അമ്മയുടെ മാതാപിതാക്കൾക്ക് ആ ബന്ധം ഇഷ്ടമല്ലായിരുന്നു. യാഥാസ്ഥിതികപാർട്ടിക്കാരനും സ്ത്രീകളിൽ കമ്പമുള്ളയാളെന്നു പേരുകേൾപ്പിച്ചവനുമായ ഗബ്രിയേൽ എലിജിയോ തന്റെ മകളുമായി ബന്ധം സ്ഥാപിയ്ക്കുന്നത് ലൂയിസയുടെ പിതാവിന് ഇഷ്ടപ്പെട്ടിരുന്നില്ല. എന്നാൽ തന്റെ വയലിൻ പ്രണയഗീതങ്ങളിലൂടെയും പ്രേമകവിതകളിലൂടെയും എണ്ണമറ്റ കത്തുകളിലൂടെയും പിന്നീട് കമ്പിസന്ദേശങ്ങളിലൂടെയും വരെ (അവരെ വേർപിരിയ്ക്കാനായി ലൂയിസയെ അവളുടെ അച്ഛൻ അകലേയ്ക്കയച്ചപ്പോൾ) അയാളവളുടെ മനം കവർന്നു. ആട്ടിയോടിച്ചപ്പോഴൊക്കെയും ഗബ്രിയേൽ അവളെത്തേടി തിരികെ വന്നു. ഒടുവിൽ നിവൃത്തിയില്ലാതെ ലൂയിസയുടെ മാതാപിതാക്കൾ അവരെ വിവാഹിതരാവാനനുവദിയ്ക്കുകയായിരുന്നു. അവരുടെ ഈ പ്രണയകഥയാണ് പിന്നീട് മാർക്വേസ് കോളറാകാലത്തെ പ്രണയമായി രൂപാന്തരപ്പെടുത്തിയത്.
പ്രാഥമിക വിദ്യാഭ്യാസം നടത്തുന്ന സമയത്തു തന്നെ മാർക്വേസിനു പഠനത്തിൽ മികവു കാണിച്ചതിന്റെ സമ്മാനങ്ങൾ ലഭിച്ചിരുന്നു.16 വയസ്സുമുതൽ 18 വയസ്സു വരെ മികച്ച വിദ്യാർത്ഥിക്കുള്ള സ്കോളർഷിപ്പു ലഭിച്ചു.പതിനെട്ടാമത്തെ വയസ്സിൽ മാർക്വേസ് തന്റെ വീടിനു 30 കിലോമീറ്റർ അകലെയുള്ള ബൊഗോട്ട എന്ന സ്ഥലത്തു പോവുകയും അവിടത്തെ നാഷണൽ യൂനിവേഴ്‌സിറ്റി ഓഫ് കൊളംബിയയിൽ നിന്നും നിയമത്തിലും,ജേർണ്ണലിസത്തിലും ഉന്നതപഠനം നടത്തുകയും ചെയ്തു. 1948 ൽ നിയമ പഠനത്തിനു ചേർന്നെങ്കിലും പൂർത്തിയാക്കിയില്ല.അക്കാലത്തു തന്നെ പത്രപ്രവർത്തനത്തിലും ഏർപ്പെട്ടിരുന്നു.റോം.പാരീസ്,ബാർസിലോണിയ,ന്യൂയോർക്ക്,മെക്സിക്കോ എന്നീ നഗരങ്ങളിൽ പത്ര പ്രവർത്തകനായി. ഇക്കാലത്ത് വിശ്വ പ്രസിദ്ധിയാർജ്ജിച്ച നിരവധി നോവലുകളും കഥകളും എഴുതി.1982ൽ നോബൽ സമ്മാനാർഹിതനായി.ഇടതുപക്ഷക്കാരനായ അദ്ദേഹം മാജിക്കൽ റിയലിസത്തിന്റെ കുലപതി എന്നറിയപ്പെടുന്നു.
പത്രപ്രവർത്തകൻ
ഏൽ എസ്പെക്ടഡോർ എന്ന ദിനപത്രത്തിലൂടെയാണ്‌ മാർക്വിസ്‌ എഴുത്തിന്റെ ലോകത്തേക്കു കടന്നു വന്നത്‌. വിദേശകാര്യ ലേഖകനായി റോം, പാരിസ്‌, ബാഴ്‌സലോണ, ന്യൂയോർക്ക്‌ സിറ്റി തുടങ്ങിയ വൻനഗരങ്ങളിൽ സഞ്ചരിക്കുകയായിരുന്നു മാർക്വേസിനു ലഭിച്ച ദൌത്യം. ഏതായാലും പത്രപ്രവർത്തന രംഗത്തു കിട്ടിയ അനുഭവങ്ങളും സംഭവ പരമ്പരകളും അദ്ദേഹം സാഹിത്യ ജീവിതത്തിനു മുതൽക്കൂട്ടാക്കി.
സാഹിത്യ ജീവിതം
1955-ൽ പത്രദ്വാരാ പുറത്തുവന്ന The Story of a Shipwrecked Sailor (കപ്പൽച്ചേതത്തിലകപ്പെട്ട നാവികന്റെ കഥ) എന്ന കൃതിയിലൂടെയാണ്‌ മാർക്വേസ്‌ സാഹിത്യ ലോകത്തു വരവറിയിക്കുന്നത്‌. ഇതു പക്ഷേ, മാർക്വേസ്‌ ഒരു സാഹിത്യ സൃഷ്ടിയായി എഴുതിയതല്ലതാനും. യഥാർഥത്തിൽ നടന്ന ഒരു സംഭവം നാടകീയത കലർത്തി അവതരിപ്പിച്ചു എന്നേയുള്ളു. ഏതായാലും 1970-ൽ ഈ കൃതി പുസ്തക രൂപത്തിൽ പ്രസിദ്ധപ്പെടുത്തി.
1967-ൽ പ്രസിദ്ധീകരിച്ച One Hundred Years of Solitude (ഏകാന്തതയുടെ നൂറുവർഷങ്ങൾ) എന്ന നോവലാണ്‌ മാർക്വേസിന്‌ ലോകമെമ്പാടും ആരാധകരെ നേടിക്കൊടുത്തത്‌. പല ഭാഷകളിലായി ഈ നോവലിന്റെ കോടിക്കണക്കിനു പ്രതികൾ വിറ്റഴിഞ്ഞു. ഈ നോവലിറങ്ങിയതിനുശേഷം മാർക്വേസ്‌ എന്തെഴുതുന്നു എന്ന് ലോകം ഉറ്റു നോക്കാൻ തുടങ്ങി. തന്റെ ആരാധകരെ തൃപ്തിപ്പെടുന്ന കഥകളും നോവലുകളും മാർക്വേസ്‌ വീണ്ടുമെഴുതി. 1982-ൽ സാഹിത്യത്തിനുള്ള നോബൽ സമ്മാനത്തിനർഹനായി.
രാഷ്ട്രീയ കാഴ്ചപ്പാടുകൾ
thumb|right|200px|അറക്കാറ്റക്കയിൽ ഗബ്രിയേൽ ഗാർസിയ മാർക്വെസിനെപറ്റി സ്ഥാപിച്ചിട്ടുള്ള ഒരു ഫലകം.അതിങ്ങനെ വായിക്കാം.'ഏതൊരു രാജ്യത്താണെങ്കിലും ഞാൻ ഒരു അമേരിക്കക്കാരൻ ആണെന്നു എനിക്കു തന്നെ തോന്നുന്നു.പക്ഷേ ജന്മനാടിനെക്കുറിച്ചുള്ള ഗൃഹാതുരത്വം നിറഞ്ഞ ഓർമകൾ ഒരിക്കലും എന്നിൽ നിന്നു പോവില്ല.ഒരിക്കൽ ഞാനവിടെക്കു പോയി.അന്നു ഞാൻ മനസ്സിലാക്കി നാടിനെക്കുറിച്ചുള്ള എന്റെ ഗൃഹാതുരത്വം നിറഞ്ഞ ഓർമ്മകളും,യാഥാർത്ഥ്യവും തമ്മിലുള്ള വ്യത്യാസമാണ്‌‌ എന്റെ കൃതികൾ എന്ന്--ഗബ്രിയേൽ ഗർസിയ മാർക്വേസ്
ക്യൂബയുടെ മുൻ പ്രസിഡന്റ് ഫിഡൽ കാസ്ട്രോയുമായി ഇദ്ദേഹത്തിനുണ്ടായിരുന്ന സുഹൃദ് ബന്ധം ശ്രദ്ധേയമാണ്‌. അറുപതുകളിലും എഴുപതുകളിലും ചില ലാറ്റിൻ അമേരിക്കൻ വിപ്ലവസംഘടനകളോട് ഇദ്ദേഹം സഹതാപം പ്രകടിപ്പിച്ചിരുന്നു.
കുടുംബം
1958-ൽ മെഴ്സെഡസ് ബാർചായെ വിവാഹം കഴിച്ചു. പ്രശസ്ത ടെലിവിഷൻ-സിനിമാ ഡയറക്ടറായ റൊഡ്രിഗോ ഗർസിയ അടക്കം രണ്ടു മക്കളുണ്ട്.
രോഗം
1999-ൽ ഇദ്ദേഹത്തിനു്‌ ലിം‌ഫാറ്റിക്ക് കാൻസർ ഉള്ളതായി കണ്ടെത്തി. അതോടെ അദ്ദേഹം സ്വന്തം ഓർമ്മക്കുറിപ്പുകളെഴുതാൻ ആരംഭിച്ചു. 2000-ൽ അദ്ദേഹം അന്തരിച്ചതായി ലാ റിപ്പബ്ലികാ എന്ന പെറൂവിയൻ പത്രം തെറ്റായി റിപ്പോർട്ട് ചെയ്തിരുന്നു.
മരണം
2014 മാർച്ച് അവസാനം ശ്വാസകോശത്തിലും മൂത്രനാളിയിലുമുണ്ടായ അണുബാധയെ തുടർന്ന് മാർക്കേസിനെ മെക്സിക്കോ സിറ്റിയിലെ ആശുപത്രിയിൽ ചികിത്സയ്കായി പ്രവേശിപ്പിച്ചിരുന്നു. അസുഖത്തിൽ ശമനമുണ്ടായതിനെ തുടർന്ന് മെക്സിക്കോ സിറ്റിയിലെ വസതിയിൽ വിശ്രമിച്ചുവരവെ തന്റെ 87 -ആം വയസ്സിൽ 2014 ഏപ്രിൽ 17 ന് അദ്ദേഹം അന്തരിക്കുകയായിരുന്നു.
കൃതികൾ
thumb|250px|[[ക്യൂബ|ക്യൂബയിലെ ഹവാനയിൽ ഏകാന്തതയുടെ നൂറുവർഷങ്ങളിൽ മാർക്വേസ് ഒപ്പു വെക്കുന്നു]]
പുസ്തകങ്ങൾ
വർഗ്ഗം:1927-ൽ ജനിച്ചവർ
വർഗ്ഗം:മാർച്ച് 6-ന് ജനിച്ചവർ
വർഗ്ഗം:മാർച്ച് 6-ന് ജനിച്ചവർ വർഗ്ഗം:കൊളംബിയൻ നോവലെഴുത്തുകാർ വർഗ്ഗം:കൊളംബിയൻ കഥാകൃത്തുക്കൾ വർഗ്ഗം:2014-ൽ മരിച്ചവർ വർഗ്ഗം:ഏപ്രിൽ 17-ന് മരിച്ചവർ
റോച്ചസ്റ്റർ
റോച്ചസ്റ്റർ അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഫിംഗർ ലേക്സ് മേഖലയിൽ ഒണ്ടാറിയോ തടാകത്തിന്റെ തെക്കൻ തീരത്തുള്ള ഒരു നഗരവും മൺറോ കൌണ്ടിയുടെ ആസ്ഥാനവുമായ നഗരമാണ്. ന്യൂയോർക്ക് നഗരത്തിനും ബഫല്ലോയ്ക്കും ശേഷം ന്യൂയോർക്ക് സംസ്ഥാനത്തെ ഏറ്റവും ജനസംഖ്യയുള്ള മൂന്നാമത്തെ നഗരമാണ് 208,046 ജനസംഖ്യയുള്ള റോച്ചസ്റ്റർ. മെട്രോപൊളിറ്റൻ പ്രദേശത്ത് ഒരു ദശലക്ഷത്തിലധികം ജനസംഖ്യയുണ്ട്. ബഫല്ലോയ്ക്ക് 73 മൈൽ (117 കിലോമീറ്റർ) കിഴക്കായും, സിറാക്കൂസിന് 87 മൈൽ (140 കിലോമീറ്റർ) പടിഞ്ഞാറ് ഭാഗത്തായുമാണ് നഗരം സ്ഥിതിചെയ്യുന്നത്.
ചരിത്രം
1797 ലെ ബിഗ് ട്രീ ഉടമ്പടിയിൽ ഈ ഭൂമിയുടെ ഭൂരിഭാഗത്തിന്റെയും അവകാശം നഷ്ടപ്പെടുന്നതുവരെ സ്വദേശികളായ അമേരിക്കൻ ഇന്ത്യക്കാരായ സെനെക ഗോത്രം റോച്ചെസ്റ്ററിലും പരിസരത്തും താമസിച്ചിരുന്നു. സെനേക്ക ഗോത്രത്തിന് മുമ്പുള്ള കുടിയേറ്റങ്ങളെക്കുറിച്ചുള്ള വിവരങ്ങൾ അജ്ഞാതമാണ്.
ഭൂമിശാസ്ത്രം
റോച്ചസ്റ്റർ സ്ഥിതിചെയ്യുന്ന അക്ഷാംശരേഖാംശങ്ങൾ 43.16556°N, -77.61139°W (43.165496, −77.611504). ആണ്. ബഫല്ലോയ്ക്ക് 73 മൈൽ (120 കിലോമീറ്റർ) കിഴക്ക്-വടക്കുകിഴക്കായും, സിറാക്കൂസിന് 87 മൈൽ (140 കിലോമീറ്റർ) പടിഞ്ഞാറുമായാണ് നഗരം സ്ഥിതിചെയ്യുന്നത്. സംസ്ഥാന തലസ്ഥാനമായ അൽബാനി 226 മൈൽ (360 കിലോമീറ്റർ) കിഴക്കായി; ഒന്റാറിയോ തടാകത്തിന്റെ തെക്കൻ തീരത്ത് സ്ഥിതിചെയ്യുന്നു. ജെനെസി നദി നഗരത്തെ വിഭജിച്ചു കടന്നുപോകുന്നു. കാനഡയിലെ ഒന്റാറിയോയിലെ ടൊറന്റോ നഗരം ഇതിന് 168 മൈൽ (270 കിലോമീറ്റർ), വടക്കുപടിഞ്ഞാറായും ന്യൂയോർക്ക് നഗരം 250 മൈൽ (400 കിലോമീറ്റർ) തെക്കുകിഴക്കായുമാണ് നിലനിൽക്കുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് നഗരത്തിന്റെ ആകെ വിസ്തീർണ്ണം 37.1 ചതുരശ്ര മൈൽ (96 കിലോമീറ്റർ 2) ആണ്. അതിൽ 35.8 ചതുരശ്ര മൈൽ (93 ചതുരശ്ര കിലോമീറ്റർ) കരപ്രദേശവും ബാക്കി 1.3 ചതുരശ്ര മൈൽ (3.4 ചതുരശ്ര കിലോമീറ്റർ) വെള്ളവുമാണ് (3.42%).
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
സൺ മ്യുങ് മൂൺ
പ്രസിദ്ധമായ യൂണിഫൈഡ് ചർച്ച് സ്ഥാപകനാണ് സൺ മ്യുങ് മൂൺ. 1920-ൽ ഇന്നത്തെ വടക്കൻ കൊറിയയിലെ ജിയോങ് ജുവിലാണ് ഇദ്ദേഹം ജനിച്ചത്. മാധ്യമ ബിസിനസുകാരനും സന്നദ്ധപ്രവർത്തകനുമായി അറിയപ്പെട്ട ഇദ്ദേഹം 2012 മാർച്ചിൽ 2500 പേരെ ഉൾപ്പെടുത്തി സമൂഹ വിവാഹം നടത്തി ശ്രദ്ധ നേടിയിരുന്നു. 2012 സെപ്റ്റംബർ 3ന് മരിച്ചു. ന്യുമോണിയയായിരുന്നു മരണ കാരണം. ഇദ്ദേഹത്തിന് പതിനാറ്‌ കുട്ടികളും ഭാര്യയുമുണ്ട്.
കൊറിയൻ യുദ്ധം അവസാനിച്ചയുടനെ ഇദ്ദേഹം യൂണിഫൈഡ് ചർച്ച് സ്ഥാപിച്ചു. ചർച്ച് ലോകവ്യാപകമായതിനൊപ്പം അദ്ദേഹത്തിന്റെ ബിസിനസ് സാമ്രാജ്യവും വളർന്നു. ഇതോടെ അദ്ദേഹത്തിന്റെ വിമർശകരുടെ എണ്ണവും വർദ്ധിച്ചു. ലോകവ്യാപകമായി 70 ലക്ഷം വിശ്വാസികളുണ്ടെന്ന് അവകാശപ്പെടുന്ന യൂണിഫൈഡ് ചർച്ച് ക്രിസ്ത്യാനികൾക്കിടയിൽ വിമത പ്രവർത്തനം നടത്തുകയാണെന്ന് വ്യാപകമായ ആരോപണം ഉയർന്നിരുന്നു.
അവലംബം
വർഗ്ഗം:2012-ൽ മരിച്ചവർ വർഗ്ഗം:1920-ൽ ജനിച്ചവർ വർഗ്ഗം:ഫെബ്രുവരി 25-ന് ജനിച്ചവർ വർഗ്ഗം:സെപ്റ്റംബർ 3-ന് മരിച്ചവർ
അപറ്റൈറ്റ്
ഒരു ഫോസ്ഫറസ് ധാതുവാണ് അപറ്റൈറ്റ്. ഭൗമശിലകളിൽ കുറഞ്ഞ അളവിലായിട്ടെങ്കിലും സർവസാധാരണയായി കണ്ടുവരുന്നു. സസ്യങ്ങളുടെ വളർച്ചയ്ക്ക് അത്യന്താപേക്ഷിതമായ ഫോസ്ഫറസിന്റെ നിദാനം അപറ്റൈറ്റ് ധാതുവാണ്.
അപറ്റൈറ്റുകളും പൈറോമോർഫൈറ്റുകളു
ഫോസ്ഫേറ്റ് ധാതുസമൂഹത്തിലെ വിവിധ ഇനങ്ങൾ അത്യധികമായ രൂപവ്യത്യാസങ്ങൾ കാട്ടുന്നവയാണ്. അവയെ പൊതുവേ അപറ്റൈറ്റുകളും പൈറോമോർഫൈറ്റുകളുമായി തരംതിരിച്ചിരിക്കുന്നു. അപറ്റൈറ്റുകളുടെ പൊതു ഫോർമുല Ca5 (PO4)3 (F,Cl,OH) എന്ന് ആണ്. കാൽസിയം ഫോസ്ഫേറ്റും കാർബണേറ്റും ചേർന്നുണ്ടാകുന്ന മറ്റൊരിനവുമുണ്ട്. അപറ്റൈറ്റിലെ ഫ്ലൂറിൻ, ക്ലോറിൻ, ഹൈഡ്രോക്സൈഡ് ഘടകങ്ങൾ പരസ്പരാദേശത്തിനു വിധേയങ്ങളാണ്. മൊത്തം നാലു ഗ്രൂപ്പുകളായി അപറ്റൈറ്റുകളെ തിരിച്ചിരിക്കുന്നു: ഫ്ലൂറപ്പറ്റൈറ്റ് (Flourapatite), ക്ലോറപ്പറ്റൈറ്റ് (Clorapatite), ഹൈഡ്രോക്സപ്പറ്റൈറ്റ് (Hydroxa-patite), കാർബണേറ്റ്-അപറ്റൈറ്റ് (Carbonate-apatite).
വിവിധരൂപങ്ങളിലും നിറങ്ങളിലും
സ്വാഭാവികമായും അപറ്റൈറ്റ് വിവിധരൂപങ്ങളിലും നിറങ്ങളിലും കണ്ടുവരുന്നു; പച്ച, തവിട്ട്, ധൂമ്രം, വെളുപ്പ്, നീലം, മഞ്ഞ എന്നീ നിറങ്ങളാണുള്ളത്; നിറമില്ലാത്തതുമാകാം. സുതാര്യമോ അർധതാര്യമോ ആയ ധാതു. കാഠിന്യം 5. ആ. ഘ. 3.1-3.2. ശംഖുപോലെ പിരിഞ്ഞ് വിഭഞ്ജിതമായും കണ്ടുവരുന്നു. ഇവയ്ക്കു തിളക്കമുണ്ട്; അപൂർവമായി വർണതന്തുക്കൾ കാണാം.
സാധാരണയായി ഷഡ്ഭുജീയമായ പരൽ രൂപത്തിലും ഇവ കണ്ടുവരുന്നു; പ്രിസത്തിന്റെ (prism) ആകൃതിയിലുമാകാം. പിണ്ഡാവസ്ഥയിലോ (massive) തരികളുടെ രൂപത്തിലോ ചെറിയ ഉണ്ടകളായോ ഇവ പ്രകൃതിയിൽ കാണപ്പെടുന്നുണ്ട്.
അവസ്ഥിതി
ആഗ്നേയശിലകളിൽ ഉപഖനിജമായാണ് അപറ്റൈറ്റിന്റെ അവസ്ഥിതി; ഏറിയകൂറും പെഗ്മറ്റൈറ്റുകളുമായി കലർന്നുകാണുന്നു. ലോഹസിരകളിലും മാഗ്മീയനിക്ഷേപങ്ങളിലും അപറ്റൈറ്റിന്റെ അംശം കാണാം. നയ്സ്, ഷിസ്റ്റ് തുടങ്ങിയ കായാന്തരികശിലകളിലും ഫോസ്ഫേറ്റ് ശിലകളുടെ അവസാദങ്ങളിലും ഇത് അവസ്ഥിതമായിരിക്കും.
സമൃദ്ധനിക്ഷേപങ്ങൾ കണ്ടുവരുന്നത് റഷ്യ, സ്കാൻഡിനേവിയ, കാനഡ, മെക്സിക്കോ, യു.എസ്. എന്നിവിടങ്ങളിലാണ്. ഇന്ത്യയിൽ ബിഹാർ, രാജസ്ഥാൻ, ആന്ധ്രപ്രദേശ് എന്നീ സംസ്ഥാനങ്ങളിലെ അഭ്രനിക്ഷേപങ്ങളുമായി ഇടകലർന്നു കാണപ്പെടുന്നു. ബിഹാറിലെ സിംഹ്ഭൂം ജില്ലയിലാണ് ഇതിന്റെ നിക്ഷേപം കൂടുതലുള്ളത്; ആന്ധ്രാപ്രദേശിലെ വിശാഖപട്ടണം ജില്ലയും പിന്നിലല്ല.
പുറത്തേക്കുള്ള കണ്ണികൾ
വർഗ്ഗം:ധാതുക്കൾ
കാട്ടുമുയൽ
ഇന്ത്യൻ ഉപഭൂഖണ്ഡത്തിലെ തനതായ മുയൽ ഇനമാണ് കാട്ടുമുയൽ (Indian hare, Lepus nigricollis). ദേഹമാകെ ചുമപ്പുകലർന്ന തവിട്ടുരോമവും കറുപ്പുരോമവും നിറഞ്ഞ ഇതിന് 13 ഉപജാതികളുണ്ട് .വടക്കേഇന്ത്യയിൽ കാണപ്പെടുന്നവയ്ക്ക് ചെങ്കൽ നിറമുള്ള വാലും വെളുത്ത അടിവശവുമുണ്ട്. തെക്കേഇന്ത്യയിൽ കാണപ്പെടുന്നവയ്ക്ക് വലിപ്പക്കൂടുതലാണ്. ഇവയുടെ കഴുത്തിന് പുറകിൽ ഒരു കറുത്ത അടയാളമുണ്ട്. വാലിന്റെ മുകൾവശം കറുപ്പാണ്. പശ്ചിമേഷ്യയിലെ മരുപ്രദേശത്ത് കഴിയുന്നവയ്ക്ക് മണലിന്റെ മഞ്ഞനിറമാണ് അധികം.
വലിപ്പം
ശരീരത്തിന്റെ മൊത്തം നീളം: 40-50 സെ.മീ, തൂക്കം: 1.8 - 3.6 കിലോ.
പെരുമാറ്റം
അധികാരപരിതി സ്വയം നിശ്ചയിക്കുന്ന ഈ മുയൽ ചുറ്റുമുള്ള പത്ത് ഹെക്ടറോളം സ്ഥലം മറ്റ് ആൺമുയലുകൾ കടന്നുവരാതെ പ്രതിരോധിക്കുന്നു.
ആവാസം
തുറസ്സായ കുറ്റിക്കാടുകൾ, നീളംകുറഞ്ഞ പുല്ലുകളുള്ള പ്രദേശം, ശുഷ്കിച്ച വനപ്രദേശങ്ങൾ (2400 മീ.വരെ).
വിതരണം
ഇന്ത്യൻ ഉപദ്വീപിലെ എല്ലാ വനങ്ങളിലും നന്നായി കാണപ്പെടുന്നൂ.
വർഗ്ഗീകരണം
ഇന്ത്യയിലെ കാട്ടുമുയലുകൾ 7 ഉപസീപ്ഷ്യസ്സുകളായി തിരിച്ചറിഞ്ഞിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:മുയലുകൾ വർഗ്ഗം:കേരളത്തിലെ സസ്തനികൾ
കഗിനെലെ ശ്രീ. കനകദാസ് ഗുരു പീഠം
കർണാടക സംസ്ഥാനത്ത് കുറുബ ഗൗഡരുടെ ആത്മീയ സാംസ്കാരിക കേന്ദ്രമായി ഗുരു പീഠ സ്ഥാപിക്കപ്പെട്ടു. മഹാസ്ംസ്ഥാനം ആണ് ശ്രീ ബീരേന്ദ്ര കേശവ തരകാനന്ദ പുരി സ്വാമി കഴിഞ്ഞ പതിമൂന്നു വർഷമായിഅധ്യക്ഷത വഹിക്കുന്നു. ഗുരു പീഠത്തിന് ലോകമെമ്പാടും അനുയായികളുണ്ട്.
ശ്രീ ബീരേന്ദ്ര കേശവ താരകാനന്ദ പുരി സ്വാമിജിയാണ് മഹാസാംസ്ഥാനം ആരംഭിക്കുന്നത്.ഈ കനകദാസ് കഗിനെലെ. വികസിപ്പിക്കുന്നതിന് വളരെയധികം പരിശ്രമിച്ച പതിമൂന്ന് വർഷമായി തുടർച്ചയായി അധ്വാനിക്കുന്നു
ശ്രീ. കനകദാസ് ക്ഷേത്രത്തിൽ കഗിനെലെ കുടുംബങ്ങൾക്ക് താമസിക്കാനുള്ള സൗകര്യമുണ്ട്, ആളുകൾ, കഗിനെലെ ഗുരു പീതം സന്ദർശിക്കുന്ന വിദേശികൾ എന്നിവർക്ക് വിശുദ്ധ കനകദാസിന്റെ ചരിത്രത്തെക്കുറിച്ച് അറിയാം, ഭക്തി കവിതകൾ പഠിക്കുക, ഭക്തിഗാനങ്ങൾ കേൾക്കുക, ആത്മീയ പഠനങ്ങൾ എന്നിവക്കും സൗകര്യങ്ങളുണ്ട്.
ശ്രീ. ഈ കഗിനെലെ ശ്രീ വികസിപ്പിക്കാൻ തുടങ്ങിയ ആദ്യത്തെ ഗുരു ബീരേന്ദ്ര കേശവ താരകാനന്ദ പുരി സ്വാമിയാണ്. കനകദാസിന്റെ ചരിത്രം, അദ്ദേഹത്തിന്റെ എല്ലാ ഭക്തി കവിതകൾ, ആത്മീയ ചിന്ത, ജീവിതരീതി എന്നിവ പഠിച്ച ശേഷം ആത്മീയവും ഭക്തിപരവുമായ പാഠങ്ങൾ നൽകുന്ന കനകദാസ് ക്ഷേത്രം. ശ്രീ. കഗിനെലെയിലെ പാവപ്പെട്ട, ഗ്രാമീണ ഹാലുമാത കമ്മ്യൂണിറ്റി കുട്ടികൾക്ക് സ്കൂളുകൾ ആരംഭിക്കാനും ഗ്രാമീണ മേഖലയിലെ നിരവധി പാവപ്പെട്ട കുട്ടികൾക്ക് വിദ്യാഭ്യാസം നൽകുന്നതിനായി ഈ കഗിനെലെ ഒരു വലിയ സംസ്താനമായി വികസിപ്പിക്കാനും ഗുരു ബീരേന്ദ്ര കേശവ സ്വാമിജിക്ക് ആഗ്രഹമുണ്ടായിരുന്നു.
ശ്രീ. ബീരേന്ദ്ര സ്വാമിജി മോക്ഷം നേടിയശേഷം, ശ്രീ. ഇന്ത്യയിലെ കർണാടകയിലെ ഹവേരി ജില്ലയിലെ ബാഡാ വില്ലേജിലെ കഗിനെലെ മഹാ സമസ്താൻ നീരഞ്ജനന്ദ പുരി സ്വാമിജി ഏറ്റെടുത്തു.
ശ്രീ. നിരവധി സ .കര്യങ്ങൾ മെച്ചപ്പെടുത്തി നീരഞ്ജനാനന്ദ പുരി സ്വാമിജി കഗിനെലെ ക്ഷേത്രം കൂടുതൽ വികസിപ്പിച്ചു. ഹരിഹാറിൽ നിന്നും ഈ താലൂക്ക് പ്രദേശങ്ങളിൽ നിന്നുമുള്ള പാവപ്പെട്ടവരെ സഹായിക്കുന്നതിനായി ദാവനഗരെ ജില്ലയിലെ ഹരിഹാർ താലൂക്കിൽ ബെല്ലൂഡി കഗിനെലെ ശാഖാ മഠം നീരഞ്ജാനന്ദ സ്വാമിജി നിർമ്മിച്ചിട്ടുണ്ട്.
വിലാസം: ശ്രീ ശ്രീ ശ്രീ കഗിനെലെ കനക ഗുരു പീത  കഗിനെലെ മഹ സാംസ്താൻ,  ബയാദഗി താലൂക്ക്, ബാദ ഗ്രാമം,  ഹവേരി ജില്ല, കർണാടക, ഇന്ത്യ. വർഗ്ഗം:കർണ്ണാടക അടിസ്ഥാനമാക്കിയുള്ള സംഘടനകൾ വർഗ്ഗം:ഹിന്ദു സംഘടനകൾ
സിറാക്കൂസ്
സിറാക്കൂസ്‍   അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് ഒനോണ്ടാഗ കൗണ്ടിയിലെ ഒരു നഗരവും കൗണ്ടി ആസ്ഥാനവുമാണ്. ന്യൂയോർക്ക് നഗരം, ബഫല്ലോ, റോച്ചസ്റ്റർ, യോങ്കേഴ്‌സ് എന്നിവയ്ക്കുശേഷം ന്യൂയോർക്ക് സംസ്ഥാനത്തെ ഏറ്റവും ജനസംഖ്യയുള്ള അഞ്ചാമത്തെ നഗരമാണിത്.
2010 ലെ അമേരിക്കൻ സെൻസസ് പ്രകാരം നഗര ജനസംഖ്യ 145,252 ഉം മെട്രോപൊളിറ്റൻ പ്രദേശത്തെ ജനസംഖ്യ 662,577 ഉം ആയിരുന്നു. ഒരു ദശലക്ഷത്തിലധികം നിവാസികളുള്ള മദ്ധ്യ ന്യൂയോർക്കിലെ സാമ്പത്തിക, വിദ്യാഭ്യാസ കേന്ദ്രവുംകൂടിയാണിത്. ഡൌൺ‌ടൌൺ‌ കൺ‌വെൻഷൻ‌ കോംപ്ലക്‌സിനൊപ്പം അനേകം കൺ‌വെൻഷൻ‌ സൈറ്റുകളും സൈറാക്കൂസിലുണ്ട്. ഇറ്റാലിയൻ ദ്വീപായ സിസിലിയുടെ കിഴക്കൻ തീരത്തുള്ള ക്ലാസിക്കൽ ഗ്രീക്ക് നഗരമായ സിറാക്കൂസിന്റെ (ഇറ്റാലിയൻ ഭാഷയിലെ സിറാക്കൂസ) പേരാണ് നഗരത്തിനു നൽകപ്പട്ടിരിക്കുന്നത്.
കഴിഞ്ഞ രണ്ട് നൂറ്റാണ്ടുകളായി ആദ്യം ഈറി കനാലിനും അതിന്റെ ഉപ കനാലുകൾക്കുമിടയിലായും പിന്നീട് റെയിൽ‌വേ ശൃംഖലയിലുമായി നഗരം ഒരു പ്രധാന നാൽക്കവലയായി പ്രവർത്തിച്ചിട്ടുണ്ട്. ഇന്ന്, സിറാക്കൂസ് അന്തർസംസ്ഥാനപാതകളായ 81, 90 എന്നിവ കുറുകെ കടന്നുപോകുന്നിടത്താണ് സ്ഥിതിചെയ്യുന്നത്. ഇതിന്റെ വിമാനത്താവളം ഈ മേഖലയിലെ ഏറ്റവും വലിയ വിമാനത്താവളമാണ്. ഒരു പ്രധാന ഗവേഷണ സർവ്വകലാശാലയായ സിറാക്കൂസ് സർവകലാശാല, ഒരു ജെസ്യൂട്ട് ലിബറൽ ആർട്സ് കോളേജായ ലെ മൊയ്ൻ കോളേജ്, ഒരു പൊതു മെഡിക്കൽ വിദ്യാലയമായ സുനി അപ്‌സ്റ്റേറ്റ് മെഡിക്കൽ യൂണിവേഴ്‌സിറ്റി, വനം, പരിസ്ഥിതി, പ്രകൃതി വിഭവങ്ങൾ എന്നിവയിൽ ശ്രദ്ധ കേന്ദ്രീകരിക്കുന്ന ഒരു പൊതു സർവ്വകലാശാലയായ സുനി കോളേജ് ഓഫ് എൻവയോൺമെന്റൽ സയൻസ് & ഫോറസ്ട്രി എന്നിവയുടെ ആസ്ഥാനമാണ് സിറാക്കൂസ് നഗരം.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
ഫ്രാൻസിസ് മക്ഡോർമൻറ്
ഒരു അമേരിക്കൻ അഭിനേത്രിയാണ് ഫ്രാൻസിസ് ലൂയിസ് മക്ഡോർമൻറ് (ജനനം ജൂൺ 23, 1957). മികച്ച അഭിനേത്രിക്കുള്ള ടോണി, എമ്മി, ഓസ്ക്കാർ  പുരസ്കാരങ്ങൾ നേടി ‘ട്രിപ്പിൾ ക്രൗൺ ഓഫ് ആക്ടിംഗ്’ എന്ന നേട്ടം കരസ്ഥമാക്കിയിട്ടുണ്ട്. 2017-ൽ ത്രീ ബിൽബോർഡ്സ് ഔട്ട്‌സൈഡ് എബ്ബിംഗ്, മിസ്സോറി എന്ന ചിത്രത്തിലെ പ്രകടനത്തിന് ഗോൾഡൻ ഗ്ലോബ് അവാർഡും ബാഫ്റ്റ പുരസ്ക്കാരവും ഓസ്ക്കാറും മക്ഡോർമന്റ് നേടി.
ആദ്യകാല ജീവിതം
ഇല്ലിനോയിയിലെ ഗിബ്സൺ സിറ്റിയിലാണ് മക്ഡോർമൻറ് ജനിച്ചത്. ഒന്നര വയസ്സുള്ളപ്പോൾ കാനഡയിൽ നിന്നുള്ള ദമ്പതികൾ അവരെ ദത്തെടുത്തു. അവരുടെ കുടുംബം പലപ്പോഴും താമസിക്കുന്നത് ഇറിനോയി, ജോർജിയ, കെന്റക്കി, ടെന്നസി, എന്നിവിടങ്ങളിലെ പല ചെറു നഗരങ്ങളിലും താമസിച്ചു. പിന്നീട് മോണെൻസൻ, പെൻസിൽവാനിയയിൽ സ്ഥിരതാമസമാക്കി. ഇവിടെ വച്ച് 1975-ൽ മക്ഡോർമൻറ് തന്റെ ഹൈസ്കൂൾ വിദ്യാഭ്യാസം പൂർത്തിയാക്കി. 1979-ൽ വെസ്റ്റ് വിർജിനിയയിലെ ബെഥാനി കോളേജിൽ നിന്നും ബാച്ചിലർ ഓഫ് ആർട്ട്സ് ഡിഗ്രി നേടി. 1982-ൽ യേൽ സ്കൂൾ ഓഫ് ഡ്രാമയിൽ നിന്ന് ഫൈൻ ആർട്സിൽ ബിരുദാനന്തരബിരുദം നേടി. അക്കാലത്ത് നടി ഹോളി ഹണ്ടർ ഒരു സഹപാഠിയായിരുന്നു.
അഭിനയരംഗത്ത്
1996 ൽ 'ഫാർഗോ' എന്ന ചിത്രത്തിൽ പോലീസ് മേധാവി മാർജ് ഗണ്ടേഴ്സൺ എന്ന റോളിലെ പ്രകടനത്തിന് മികച്ച നടിക്കുള്ള അക്കാദമി അവാർഡിന് അർഹയായി. 2011-ൽ ഗുഡ് പീപ്പിൾ എന്ന നാടകത്തിലൂടെ മികച്ച നാടകനടിക്കുള്ള ടോണി അവാർഡ് ലഭിച്ചു. 2014-ൽ 'ഒലീവ് കിറ്റെറിഡ്ജ്' എന്ന എച്ച്.ബി.ഓ മിനി സീരീസിലൂടെ പ്രൈം ടൈം എമ്മി അവാർഡും നേടി. പരീക്ഷണാത്മക നാടക കമ്പനിയായ ദ വെസ്റ്റർ ഗ്രൂപ്പിന്റെ അസോസിയേറ്റ് മെമ്പറാണ് മക്ഡോർമൻറ്.
വ്യക്തി ജീവിതം
1984-ൽ മക്ഡോർമൻറ് സംവിധായകൻ ജോയെൽ കോയെനെ വിവാഹം കഴിച്ചു. ഈ ദമ്പതികൾ പരാഗ്വേയിൽ നിന്നും 1995 ൽ ഒരു കുട്ടിയെ(പെഡ്രോ മക്ഡോർമന്റ് കോയെൻ) ദത്തെടുത്തു. ന്യൂയോർക്ക് നഗരത്തിൽ വസിക്കുന്നു.
പുറം കണ്ണികൾ
വർഗ്ഗം:1957-ൽ ജനിച്ചവർ വർഗ്ഗം:ജൂൺ 23-ന് ജനിച്ചവർ വർഗ്ഗം:ഹോളിവുഡ് ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
നെടുങ്ങാടി
കേരളത്തിലെ സാമന്തരാജകുടുംബാംഗങ്ങളിൽ പെട്ട ഒരു വിഭാഗമാണ് നെടുങ്ങാടി. തെക്കൻ മലബാറിലെ ഭരണവിഭാഗങ്ങളായ സാമൂതിരിമാരുടെ സാമന്തന്മാരായ പല ഭരണകർത്താക്കളും ഈ വിഭാഗത്തിൽ പെട്ട നായന്മാരാണ്.
ഒരു രാജാവിന്റെ കീഴിൽ ഒരു നാടിന്റെ ഭരണം കയ്യാളുന്ന നാട്ടുരാജാവാണ് സാമന്തൻ. ഇത്തരം നാട്ടുപ്രഭുക്കളായിരുന്നു മലബാറിൽ സാമൂതിരിയുടെ കീഴിൽ പല നാടുകളിലും ഭരണം നടത്തിയിരുന്നത്. നെടുങ്ങാടി എന്ന ശബ്ദം നെടുങ്ങനാട് എന്ന ശബ്ദവുമായി ചേർത്തുവായിക്കാം. ആടി എന്നത് ഭരണവുമായി ബന്ധപ്പെട്ടതാണ്. നെടുങ്ങനാട് ഭരിച്ചിരുന്നവരാണ് നെടുങ്ങാടിമാർ. ഇന്നത്തെ പാലക്കാട് ജില്ലയുടെ പലഭാഗങ്ങളും ഉൾപ്പെടുന്ന ഒരു പ്രദേശമാണ് നെടുങ്ങനാട്. ഷൊർണ്ണൂർ, പട്ടാമ്പി, പള്ളിപ്പുറം,കോതകുറിശ്ശി, മഞ്ചേരി, കൂറ്റനാട്, നടുവട്ടം, കാറൽമണ്ണ, ചെറുപ്പുളശ്ശേരി, തൂത കരിപ്പുഴ തുടങ്ങിയ പല സ്ഥലങ്ങളും പലസമയത്തും നെടുങ്ങനാടിന്റെ ഭാഗമായിട്ടുണ്ട്. പലപ്പോഴും ഏറനാടിന്റെ ഭാഗമായിരുന്നതുകൊണ്ട് ഏറാൽപ്പാട് മാരുടെ സാമന്തന്മാരായും നെടുങ്ങാടി മാർ വർത്തിച്ചിട്ടുണ്ട്. ഇപ്പോൾ ഈ പ്രദേശങ്ങളിലൊക്കെ നെടുങ്ങാടി എന്ന സ്ഥാനപ്പേരോടു കൂടിയ കുടുംബങ്ങൾ നിലവിലുണ്ട്. ഇന്ന് നായർ സമുദായത്തിന്റെ ഒരു ഭാഗമായി ഇവരെ കണക്കാക്കുന്നു. നെടുങ്ങാടി എന്നത് പൊതുവെ ഈ സമുദായത്തിലെ പുരുഷന്മാരെ സൂചിപ്പിക്കുന്നു. കോവിലമ്മ/ കോവിൽപ്പാട് എന്നിവയാണ് സ്ത്രീ സമൂഹം അറിയപ്പെടുന്നത്.
പ്രശസ്തർ
അപ്പു നെടുങ്ങാടി കോവുണ്ണി നെടുങ്ങാടിയും ഈ സമുദായാംഗമായിരുന്നു. The സി. വി രാമന്റെ വലം കയ്യായിരുന്ന് ഒരു നെടുങ്ങാടിയെ ക്കുറിച്ചും അദ്ദേഹത്തിന്റെ സംഭാവനയും പ്രസ്താവ്യയോഗ്യമാണ്.
ജനാർദനൻ നെടുങ്ങാടി - സോപാനസംഗീതാചാര്യൻ
നെടുങ്ങാടി ബാങ്ക്
കേരളത്തിലെ ഷെഡ്യൂൾഡ് ബാങ്ക്കളിൽ പ്രശസ്തമായിരുന്നു. നെടുങ്ങാടി ബാങ്ക്. 2003ൽ അത് പഞ്ചാബ് നാഷണൽ ബാങ്ക് ഏറ്റെടുത്ത് അതിലേക്ക് ലയിപ്പിച്ചു.
കാണുക
^ 1891 ലെ തിരുവിതാംകൂർ, കൊച്ചി, മലാബാർ ഭാഗത്തെ സെൻസസ്
^ Castes and Tribes of Southern India- ,എഡ്ഗർ തേഴ്സ്റ്റൺ & കെ രംഗാചാരി
^ "Organised Struggles of Malabar Peasantry 1934–1940"
^ A general collection of ... voyages and travels, digested by J. Pinkerton - Page 736
^ Nedungnad Carithram - from prehistoric times to A.D. 1860 (Malayalam) S. Rajendu by (Madhavam: Perintalmanna, 2012).
^ Kareem, C.K. (1973). Kerala under Haider Ali and Tipu Sultan. Paico publishing house. pp. 136, 137. Retrieved 2007-12-18.
^ Miller, Eric J. 1954. Caste and Territory in Malabar. American Anthropologists 56(3):410-420